ภาพรวมบริษัท

บริษัท เดลต้า อีเลคโทรนิคส์ (ประเทศไทย) จำกัด (มหาชน)
ดำเนินธุรกิจด้านการผลิตและส่งออกผลิตภัณฑ์เพาเวอร์ซัพพลายและอุปกรณ์อิเล็กทรอนิกส์อื่นๆ
โดยได้ก่อตั้งขึ้นเมื่อวันที่ 16 มิถุนายน 2531 ด้วยทุนจดทะเบียนแรกเริ่ม 40 ล้านบาท ต่อมาบริษัทฯ
ได้แปลงสภาพเป็นบริษัทมหาชน เมื่อวันที่ 23 กันยายน 2537
และเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 24 กรกฎาคม 2538
ภายใต้หลักทรัพย์ชื่อ "DELTA" โดย ปัจจุบัน บริษัทฯ มีทุนจดทะเบียน 1,259,000,000
บาทและทุนชำระแล้ว 1,247,381,614 บาท โดยมีมูลค่าที่ตราไว้หุ้นละ 1 บาท

เดลต้า ประเทศไทย
เป็นผู้ผลิตชั้นนำของโลกด้านผลิตภัณฑ์เพาเวอร์ซัพพลายและชิ้นส่วนอิเล็กทรอนิกส์ประเภท
พัดลมอิเล็กทรอนิกส์ (DC Fan) อีเอ็มไอ ฟิลเตอร์ (EMI Filter) และโซลินอยด์
โดยได้ดำเนินธุรกิจเกี่ยวกับผลิตภัณฑ์ด้านการจัดการระบบกำลังไฟฟ้า (Power management
solutions) ซึ่งครอบคลุมผลิตภัณฑ์ต่างๆ หลายประเภท ได้แก่ ระบบกำลังไฟ (Power
Systems) ที่ใช้ในอุตสาหกรรมเทคโนโลยีสารสนเทศ ระบบโทรคมนาคม
อุปกรณ์ในภาคอุตสาหกรรม อุปกรณ์สำนักงาน อุปกรณ์การแพทย์
รวมทั้งเพาเวอร์ซัพพลายเพื่อการใช้งานกับเซิร์ฟเวอร์ คอมพิวเตอร์ระบบเครือข่าย
(Networking) เครื่องปรับระดับแรงดันไฟฟ้ากระแสตรง (DC-DC converter) และอแดปเตอร์
ปัจจุบันได้ขยายการดำเนินงานไปยังธุรกิจพลังงานทดแทนได้แก่ ระบบพลังงานแสงอาทิตย์
พลังงานลม และอุปกรณ์สำหรับยานยนต์ไฟฟ้า (EV) และยานยนต์ไฮบริด (HEV)

พันธกิจของบริษัท

[]“มุ่งมั่นสร้างสรรค์นวัตกรรมการใช้พลังงานสะอาดและเพิ่มประสิทธิภาพการใช้พลังงานเพื่ออนาคตที่ดีกว่า”

  วัฒนธรรมองค์กร “กล้าที่จะเปลี่ยนแปลงเพื่อธุรกิจที่ยั่งยืน”

  นวัตกรรม : สร้างสรรค์แนวคิดใหม่และรังสรรค์สู่ความสำเร็จ

  ความพอใจของลูกค้า : คาดการณ์และตอบสนองความต้องการ

  ของลูกค้าให้เหนือกว่าความคาดหมาย

  คุณภาพ : นำเสนอผลงานที่ดีเยี่ยมพร้อมมุ่งมั่นปรับปรุงคุณภาพ

  ไม่หยุดยั้ง

  ความร่วมมือ : เสริมความแข็งแกร่งด้วยพลังของเครือข่าย

  เพื่อความสำเร็จร่วมกัน

  ความฉับไว : มุ่งสรรหาโอกาสใหม่ๆ อยู่เสมอ

เป้าหมายและกลยุทธ์ในการดำเนินธุรกิจของบริษัท

ในการประชุมคณะกรรมการบริษัทครั้งที่ 4/2559 เมื่อวันที่ 25 กรกฎาคม 2559
ได้มีการพิจารณาแผนกลยุทธ์ 10 ปีของบริษัทฯ ซึ่งบริษัทฯ ตั้งเป้าหมายที่จะทำยอดขายให้ได้ 2
พันล้านดอลลาร์สหรัฐในปี 2564 ผ่านการทำงานร่วมกันของทีมงานและนวัตกรรมที่เรามีอยู่ทั่วโลก
โดยมีวิสัยทัศน์คือ “เป็นผู้นำในอุตสาหกรรมด้านการผลิต
การจัดการระบบและการให้บริการด้านโซลูชั่นทั่วยุโรป อินเดียและเอเชียตะวันออกเฉียงใต้”
โดยกลุ่มผลิตภัณฑ์ EPSBG (Embedded Power Supplier)
คาดว่าจะเป็นผลิตภัณฑ์หลักในการทำรายได้ให้กับบริษัทฯ
สำหรับมูลค่าการผลิตโดยรวมคาดว่าโรงงานที่อินเดียจะมีบทบาทสำคัญเพิ่มขึ้นในอนาคตเนื่องจากผลิตภัณฑ์และโซลูชั่นของบริษัทสามารถสนับสนุนงานสาธารณูปโภคและโครงสร้างพื้นฐานของรัฐบาลอินเดียที่จะเกิดขึ้นปี
2563 ซึ่งคาดว่าจะมีมูลค่าโครงการถึง 1
ล้านล้านดอลลาร์สหรัฐซึ่งโอกาสใหญ่เหล่านี้จะเป็นตัวขับเคลื่อนธุรกิจในระยะยาวได้

บริษัทฯ
จะใช้ข้อได้เปรียบในการมีศูนย์วิจัยพัฒนากระจายอยู่ในหลายพื้นที่เพื่อให้บริการลูกค้าที่มีอยู่ทั่วโลก
รวมทั้งจัดการเรื่องวิจัยพัฒนาอย่างผสมผสานและพัฒนาบุคคลที่มีศักยภาพอย่างต่อเนื่องเพื่อรองรับการเปลี่ยนแปลงอย่างรวดเร็วของตลาดและสินค้า

การเปลี่ยนแปลงและพัฒนาการที่สำคัญ

ที่ประชุมคณะกรรมการบริษัท ครั้งที่ 1/2560 เมื่อวันที่ 14 กุมภาพันธ์ 2560 ได้มีมติอนุมัติให้บริษัท
Delta Greentech (Netherlands) B.V (“DGN BV”) ซึ่งเป็นบริษัทย่อยที่บริษัทฯ
ถือหุ้นทางอ้อมร้อยละ 100 ของทุนชำระแล้วทั้งหมดจำหน่ายเงินลงทุนในบริษัทย่อย จำนวน 4 บริษัท
ให้แก่ Delta Electronic (Netherlands) BV (“DEN”) ซึ่งเป็นบริษัทย่อยของ Delta
Electronic Inc. หนึ่งในผู้ถือหุ้นรายใหญ่ของบริษัทฯ มูลค่ารวม 24.85 ล้านดอลลาร์สหรัฐ
(เทียบเท่า 874.26 ล้านบาท) ดังมีรายนามบริษัทย่อยที่จำหน่าย ดังนี้

  1. หุ้นสามัญของบริษัท Delta Energy Systems (Switzerland) AG จำนวน 10,200 หุ้น
  คิดเป็นร้อยละ 51 ของหุ้นที่ออกและจำหน่ายแล้วทั้งหมด

  2. หุ้นสามัญของบริษัท Delta Electronics Industry LLC จำนวน 15,708 หุ้น
  คิดเป็นร้อยละ 51 ของหุ้นที่ออกและจำหน่ายแล้วทั้งหมด

  3. หุ้นสามัญของบริษัท Delta Greentech (USA) จำนวน 1,500,000 หุ้น คิดเป็นร้อยละ
  100 ของหุ้นที่ออกและจำหน่ายแล้วทั้งหมด

  4. หุ้นสามัญของบริษัท Delta Greentech (Brasil) S.A. จำนวน 4,315,657 หุ้น
  คิดเป็นร้อยละ 100 ของหุ้นที่ออกและจำหน่ายแล้วทั้งหมด

ทั้งนี้ ในการซื้อขายดังกล่าว บริษัท DEN ได้ขายส่วนของทุนชำระแล้วซึ่งคิดเป็นร้อยละ 100
ของทุนชำระแล้วทั้งหมดของ Eltek, s.r.o. ให้แก่ DGN BV
ซึ่งเป็นส่วนหนึ่งของการชำระราคาซื้อขาย

โครงสร้างการถือหุ้นของกลุ่มบริษัท (ณ 28 กุมภาพันธ์ 2560)

บริษัทฯ มิได้มีนโยบายแบ่งการดำเนินงานแบบเบ็ดเสร็จที่ชัดเจน ทั้งนี้
ขึ้นอยู่กับความเหมาะสมทางด้านธุรกิจและความพร้อมของบุคลากร

[TABLE]

บริษัทฯ
และบริษัทย่อยดำเนินธุรกิจด้านการผลิตและจำหน่ายผลิตภัณฑ์เพาเวอร์ซัพพลายและอุปกรณ์อิเล็กทรอนิกส์อื่นๆ
ปัจจุบันบริษัทฯ มีโรงงานในประเทศไทย 2 แห่งตั้งอยู่ที่เขตนิคมอุตสาหกรรมบางปู
จังหวัดสมุทรปราการ และในนิคมอุตสาหกรรมเวลโกรว์ จังหวัดฉะเชิงเทรา
และมีโรงงานในต่างประเทศ ได้แก่ประเทศอินเดีย (ในเมืองรูดราเพอร์ (Rudrapur)
และนิวเดลี) สโลวาเกีย (เมือง Dubnica nad Vahom)
และเมียนมาโดยได้แบ่งการดำเนินธุรกิจออกเป็น 3 กลุ่มดังนี้

1. กลุ่มเพาเวอร์อิเล็กทรอนิกส์ (Power Electronics) ได้แก่

1.1 กลุ่มผลิตภัณฑ์ EPSBG (Embedded Power Supplier) ซึ่งแบ่งออกเป็น 4 กลุ่มย่อยได้แก่

-   ผลิตภัณฑ์ดีซี-ดีซี คอนเวอร์เตอร์ (DC-DC converter)

-   ผลิตภัณฑ์เพาเวอร์ซัพพลายสำหรับคอมพิวเตอร์และระบบเครือข่าย เช่น
    เพาเวอร์ซัพพลายสำหรับอุปกรณ์เก็บข้อมูลในระบบคอมพิวเตอร์ (Storage) เซิร์ฟเวอร์
    และคอมพิวเตอร์ระบบเครือข่าย

-   ผลิตภัณฑ์ DES
    เป็นเพาเวอร์ซัพพลายอีกประเภทหนึ่งที่ใช้เทคโนโลยีระดับสูงและมีการออกแบบเฉพาะสำหรับอุตสาหกรรมด้านเทคโนโลยีสารสนเทศ
    โทรคมนาคมและภาคอุตสาหกรรม

-   ผลิตภัณฑ์เพาเวอร์ซัพพลายที่ใช้สำหรับรถยนต์

  1.2 กลุ่มผลิตภัณฑ์ MPBG (Mobile Power Supplies) ได้แก่ อแดปเตอร์สำหรับ บรอดแบนด์
  (broadband) พริ๊นเตอร์ เครื่องเล่นเกมส์ อุปกรณ์ในภาคอุตสาหกรรมและการใช้งานส่วนบุคคล

  1.3 กลุ่มผลิตภัณฑ์ FMBG (Fan & Thermal Management) ได้แก่ พัดลมอิเล็กทรอนิกส์
  อีเอ็มไอ ฟิลเตอร์และโซลินอยด์

2. กลุ่มการจัดการพลังงาน (Energy Management) ได้แก่

  2.1 กลุ่มผลิตภัณฑ์ PSBG (Power System) ซึ่งแบ่งออกเป็น 3 กลุ่มย่อยได้แก่

-   เพาเวอร์ซิสเต็มสำหรับระบบโทรคมนาคม (TPS)

-   เครื่องสำรองไฟฟ้า (UPS)

-   ผลิตภัณฑ์พลังงานทดแทน (Renewable Energy)

  2.2 กลุ่มผลิตภัณฑ์ IABG (Industrial Automation) ได้แก่
  อุปกรณ์อัตโนมัติที่ใช้ในภาคอุตสาหกรรม

  3. กลุ่มสมาร์ท กรีนไลฟ์ (Smart Green Life) ได้แก่ ผลิตภัณฑ์จอแสดงภาพและหลอดไฟ
  LED

  (โปรดดูรายละเอียดเพิ่มเติมในหัวข้อประเภทผลิตภัณฑ์)

โครงสร้างรายได้ของบริษัทฯ และบริษัทย่อย มีดังนี้ หน่วย : ล้านบาท

  ------------------------------------------------- -------- -------- -------- -------- -------- --------
  กลุ่มผลิตภัณฑ์                                         2559              2558              2557     

                                                    รายได้    %        รายได้    %        รายได้    %

  กลุ่มเพาเวอร์อิเล็กทรอนิกส์ (Power Electronics)          32,985   70.3%    32,179   68.6%    30,342   68.8%

  ผลิตภัณฑ์ EPSBG (Embedded Power Supplies)            19,764   42.2%    20,458   43.6%    20,001   45.4%

  - ผลิตภัณฑ์ดีซี-ดีซี คอนเวอร์เตอร์ (DC-DC converter)       2,572    5.5%     2,695    5.7%     3,481    7.9%

  - ผลิตภัณฑ์เพาเวอร์ซัพพลายสำหรับคอมพิวเตอร์และระบบเครือข่าย 4,208    9.0%     4,838    10.3%    5,177    11.7%

  - ผลิตภัณฑ์ DES                                      11,164   23.8%    11,528   24.6%    9,774    22.2%

  - ผลิตภัณฑ์เพาเวอร์ซัพพลายที่ใช้สำหรับรถยนต์                1,820    3.9%     1,397    3.0%     1,570    3.6%

  ผลิตภัณฑ์ MPBG (Mobile Power Supplies)               6,156    13.1%    5,668    12.1%    4,828    11.0%

  ผลิตภัณฑ์ FMBG (Fan & Thermal Management)            7,065    15.1%    6,053    12.9%    5,513    12.5%

  กลุ่มการจัดการพลังงาน (Energy Management)             13,160   28.1%    13,893   29.6%    12,518   28.4%

  ผลิตภัณฑ์ PSBG (Power System)                        11,186   23.9%    12,310   26.2%    11,576   26.3%

  - เพาเวอร์ซิสเต็มสำหรับระบบโทรคมนาคม (TPS)            9,097    19.4%    10,321   22.0%    9,852    22.4%

  - เครื่องสำรองไฟฟ้า (UPS)                            1,136    2.4%     1,052    2.2%     1,168    2.7%

  - ผลิตภัณฑ์พลังงานทดแทน                               953      2.0%     937      2.0%     555      1.3%

  กลุ่มผลิตภัณฑ์ IABG (Industrial Automation)            1,974    4.2%     1,583    3.4%     942      2.1%

  กลุ่มสมาร์ท กรีนไลฟ์ (Smart Green Life)                497      1.1%     318      0.7%     567      1.3%

  ผลิตภัณฑ์อื่นๆ                                         245      0.5%     548      1.2%     644      1.5%

    ยอดขายรวม                                       46,887   100.0%   46,938   100.0%   44,071   100.0%
  ------------------------------------------------- -------- -------- -------- -------- -------- --------

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[]

/

[]

[]

[]

[]

กำลังการผลิตในปี 2559

1. กลุ่มผลิตภัณฑ์ EPSBG (Embedded Power Supplies)

  1.1 ผลิตภัณฑ์ DC-DC Converter (DCBU)

สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 6,863 ตารางเมตร

  จำนวนพนักงาน : 179 คน

  สายการผลิต : 10 สาย

  ผลิตจริงเฉลี่ย : ร้อยละ 90 ของกำลังการผลิตเต็มที่

  1.2 ผลิตภัณฑ์เพาเวอร์ซัพพลายสำหรับคอมพิวเตอร์และระบบเครือข่าย (CNBU)

สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 7,040 ตารางเมตร

  จำนวนพนักงาน : 526 คน

  สายการผลิต : 10 สาย

  ผลิตจริงเฉลี่ย : ร้อยละ 90 ของกำลังการผลิตเต็มที่

  1.3 ผลิตภัณฑ์ DES เพาเวอร์ซัพพลายสำหรับ SNT และ IM (Industrial & Medical)
  (CDBU)

  โรงงานในประเทศไทย

สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 22,000 ตารางเมตร

จำนวนพนักงาน : 1,407 คน

สายการผลิต : 24 สาย

  ผลิตจริงเฉลี่ย : ร้อยละ 70 ของกำลังการผลิตเต็มที่

  โรงงานในสโลวาเกีย

  สถานที่ตั้ง          :  Dubnica nad Vahom, Slovak Republic

  พื้นที่การผลิต     : 6,500 ตารางเมตร

  จำนวนพนักงาน : 128 คน

  สายการผลิต : 8 สาย

  ผลิตจริงเฉลี่ย      : ร้อยละ 55 ของกำลังการผลิตเต็มที่

  1.4 ผลิตภัณฑ์เพาเวอร์ซัพพลายที่ใช้สำหรับรถยนต์

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 14,548 ตารางเมตร

  จำนวนพนักงาน : 361 คน

  สายการผลิต : 11 สาย

  ผลิตจริงเฉลี่ย : ร้อยละ 75 ของกำลังการผลิตเต็มที่

2. กลุ่มผลิตภัณฑ์ Mobile Power Supplies (MPBG)

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 4,865 ตารางเมตร

  จำนวนพนักงาน : 1,558 คน

  สายการผลิต : 13 สาย

  ผลิตจริงเฉลี่ย : อแดปเตอร์: ร้อยละ 93 ของกำลังการผลิตเต็มที่

  IPS: ร้อยละ 88 ของกำลังการผลิตเต็มที่

3. กลุ่มผลิตภัณฑ์ Fan & Thermal Management (FMBG)

  3.1 พัดลมระบายความร้อน (DC Fan)

  พัดลมแบบอัตโนมัติ (Auto Fan)

  สถานที่ตั้ง : นิคมอุตสาหกรรมเวลโกรว์ จังหวัดฉะเชิงเทรา

  พื้นที่การผลิต : 5,896 ตารางเมตร

  จำนวนพนักงาน : 880 คน

  สายการผลิต : 24 สาย

  ผลิตจริงเฉลี่ย : ร้อยละ 80 ของกำลังการผลิตเต็มที่

  พัดลมที่ใช้กับงานระบบ (System Fan)

  สถานที่ตั้ง : นิคมอุตสาหกรรมเวลโกรว์ จังหวัดฉะเชิงเทรา

  พื้นที่การผลิต : 3,548 ตารางเมตร

  จำนวนพนักงาน : 685 คน

  สายการผลิต : 20 สาย

  ผลิตจริงเฉลี่ย : ร้อยละ 80 ของกำลังการผลิตเต็มที่

  3.2 ชิ้นส่วนอิเล็กทรอนิกส์ (ESP LOB)

  อีเอ็มไอ ฟิลเตอร์ (EMI Filter)

  สถานที่ตั้ง : นิคมอุตสาหกรรมเวลโกรว์ จังหวัดฉะเชิงเทรา

  พื้นที่การผลิต : 2,620 ตารางเมตร

  จำนวนพนักงาน : 481 คน

  สายการผลิต : 23 สาย

  ผลิตจริงเฉลี่ย : ร้อยละ 80 ของกำลังการผลิตเต็มที่

  โซลินอยด์ (Solenoid)

  สถานที่ตั้ง : นิคมอุตสาหกรรมเวลโกรว์ จังหวัดฉะเชิงเทรา

  พื้นที่การผลิต : 645 ตารางเมตร

  จำนวนพนักงาน : 103 คน

  สายการผลิต : 16 สาย

  ผลิตจริงเฉลี่ย : ร้อยละ 80 ของกำลังการผลิตเต็มที่

4. กลุ่มผลิตภัณฑ์ PSBG (Power System)

  โรงงานในประเทศไทย

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 2,950 ตารางเมตร

  จำนวนพนักงาน : 126 คน

  สายการผลิต : เพาเวอร์ซิสเต็มสำหรับงานระบบโทรคมนาคม (TPS) 6 สาย

  Telecom cabinet 1 สายและ Power Distribution Unit (PDU) 1 สาย

  ผลิตจริงเฉลี่ย : TPS ร้อยละ 87 ของกำลังการผลิตเต็มที่

  Telecom cabinet และ PDU ร้อยละ 73 ของกำลังการผลิตเต็มที่

  โรงงานในอินเดีย

  สถานที่ตั้ง           : Plot No 38, Phase 1, Sector 5, Integrated
  Industrial Estate, Pantnagar

  (Rudrapur), Udhamsingh Nagar, Uttarakhand India -263153

  พื้นที่การผลิต : 13,500 ตารางเมตร

  จำนวนพนักงาน : 275 คน

  สายการผลิต        : เพาเวอร์ซิสเต็มสำหรับงานระบบโทรคมนาคม (TPS) 12 สาย

  เครื่องสำรองไฟฟ้า (UPS) 2 สาย ผลิตภัณฑ์พลังงานลม (Wind Power) 1 สาย

  ผลิตจริงเฉลี่ย   : TPS ร้อยละ 80 ของกำลังการผลิตเต็มที่ UPS ร้อยละ 70
  ของกำลังการผลิตเต็มที่

  Wind Power ร้อยละ 11 ของกำลังการผลิตเต็มที่

  โรงงานในสโลวาเกีย

  สถานที่ตั้ง           : Dubnica nad Vahom, Slovak Republic

  พื้นที่การผลิต : 3,000 ตารางเมตร

  จำนวนพนักงาน : 120 คน

  สายการผลิต : เพาเวอร์ซิสเต็มสำหรับงานระบบโทรคมนาคม (TPS) 12 สาย

  ผลิตจริงเฉลี่ย   : ร้อยละ 50 ของกำลังการผลิตเต็มที่

5. Display Solutions Business unit (DSBU)

  สถานที่ตั้ง                       : Plot No 43, Sector 35, HSIIDC,
  Gurgaon, Haryana, India - 122001

  พื้นที่การผลิต : 1,040 ตารางเมตร

  จำนวนพนักงาน         : 30 คน

  สายการผลิต        : Cube/LCD 1 สาย Controller 1 สาย Screen 1 สายและ
  Mechanical workshop 1 สาย

  ผลิตจริงเฉลี่ย   : Cube + LCD ร้อยละ 55 ของกำลังการผลิตเต็มที่

  Controller ร้อยละ 91 ของกำลังการผลิตเต็มที่

  Screen ร้อยละ 46 ของกำลังการผลิตเต็มที่

  Machine shop คิดเป็นร้อยละ 98 ของกำลังการผลิตเต็มที่

โดยผลิตภัณฑ์ส่วนใหญ่ที่ผลิตในประเทศไทยได้รับการส่งเสริมการลงทุนจากคณะกรรมการส่งเสริมการลงทุน
(BOI) โดยได้รับสิทธิประโยชน์ดังนี้

การส่งเสริมการลงทุน

บริษัทฯและบริษัทย่อยในประเทศไทยได้รับสิทธิพิเศษทางภาษีอากรจากคณะกรรมการส่งเสริมการลงทุนภายใต้เงื่อนไขต่างๆที่กำหนดไว้
บริษัทฯ และบริษัทย่อยในประเทศไทยได้รับสิทธิประโยชน์ทางด้านภาษีอากรที่มีสาระสำคัญดังต่อไปนี้

[TABLE]

รายได้ของบริษัทฯ
จำแนกตามกิจการที่ได้รับการส่งเสริมการลงทุนและไม่ได้รับการส่งเสริมการลงทุนสำหรับปีสิ้นสุดวันที่
31 ธันวาคม 2559 และ 2558 สามารถสรุปได้ดังนี้

+--------------------+-------+-------+-------+-------+-------+-------+
| (หน่วย: ล้านบาท)     |       |       |       |       |       |       |
+--------------------+-------+-------+-------+-------+-------+-------+
|                    | กิจการ |       | กิจการ |       | รวม   |       |
|                    |       |       |       |       |       |       |
|                    | ที่ได้ร  |       | ท     |       |       |       |
|                    | ับการส |       | ี่ไม่ได้ร |       |       |       |
|                    | ่งเสริม |       | ับการส |       |       |       |
|                    |       |       | ่งเสริม |       |       |       |
+--------------------+-------+-------+-------+-------+-------+-------+
|                    | 2559  | 2558  | 2559  | 2558  | 2559  | 2558  |
+--------------------+-------+-------+-------+-------+-------+-------+
|                    |       |       |       |       |       |       |
| งบการเงินเฉพาะกิจการ |       |       |       |       |       |       |
+--------------------+-------+-------+-------+-------+-------+-------+
|   รายไ             |       |       |       |       |       |       |
| ด้จากการขายและบริการ |       |       |       |       |       |       |
+--------------------+-------+-------+-------+-------+-------+-------+
|   รายไ             | 356   | 390   | 96    | 97    | 452   | 487   |
| ด้จากการขายในประเทศ |       |       |       |       |       |       |
+--------------------+-------+-------+-------+-------+-------+-------+
|   รายได้จากการส่งออก | 3     | 3     | 104   | 96    | 3     | 3     |
|                    | 3,300 | 1,241 |       |       | 3,404 | 1,337 |
+--------------------+-------+-------+-------+-------+-------+-------+
|   รวมรายไ          | 3     | 3     | 200   | 193   | 3     | 3     |
| ด้จากการขายและบริการ | 3,656 | 1,631 |       |       | 3,856 | 1,824 |
+--------------------+-------+-------+-------+-------+-------+-------+

สิทธิพิเศษทางภาษีที่มีสาระสำคัญที่บริษัทย่อยอื่นๆได้รับ มีดังนี้

-   Delta Electronics (Slovakia) s.r.o.
    ได้รับสิทธิพิเศษทางภาษีจากรัฐบาลของประเทศสโลวาเกียเมื่อวันที่ 22 ธันวาคม 2549
    สำหรับผลิตสินค้าประเภท Power supply และ Solar inverter
    ภายใต้เงื่อนไขที่กำหนดบางประการ
    สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลเป็นจำนวนเงินรวมทั้งสิ้นประมาณ
    6.2 ล้านยูโรเป็นระยะเวลา 10 ปีนับตั้งแต่ปี 2553 ซึ่งเป็นปีที่เริ่มประกอบกิจการ

-   Delta Power Solutions (India) Pvt. Ltd.
    ได้รับสิทธิพิเศษทางภาษีจากรัฐบาลของประเทศอินเดีย เมื่อวันที่ 1 เมษายน 2551
    สำหรับผลิตสินค้าประเภท Telecom Power Systems และ Uninterrupted Power
    Solutions ภายใต้เงื่อนไขที่กำหนดบางประการ
    สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรที่ได้จากการประกอบกิจการที่ได้รับการส่งเสริมเป็นระยะเวลา
    5
    ปีนับแต่วันที่เริ่มมีรายได้จากการประกอบกิจการนั้นและได้รับลดหย่อนภาษีเงินได้นิติบุคคลสำหรับกิจการที่ได้รับการส่งเสริมในอัตราร้อยละ
    30 ของอัตราปกติ มีกำหนด 5 ปีนับจากวันที่พ้นกำหนดได้รับยกเว้นภาษี

การจัดหาวัตถุดิบและผู้จำหน่ายวัตถุดิบ

วัตถุดิบหลักของบริษัทฯ สามารถจัดแบ่งได้เป็น 2 ประเภทหลักๆ คือ ชิ้นส่วนไฟฟ้า (Electrical
parts) และชิ้นส่วนเชิงกล (Mechanical parts) โดยชิ้นส่วนไฟฟ้าประกอบด้วยชิ้นส่วนประเภท
semiconductor (ได้แก่ IC, diode, Mosfet, PWM เป็นต้น) และชิ้นส่วนประเภท Passive
(ได้แก่ Capacitors, fuse, Resister, รีเลย์ เป็นต้น)
ซึ่งวัตถุดิบส่วนใหญ่นำเข้ามาจากประเทศสิงค์โปร์ ฮ่องกง ญี่ปุ่น ไต้หวัน ยุโรป และอเมริกา
โดยใช้สกุลเงินเหรียญสหรัฐเป็นหลักในการชำระค่าสินค้าโดยชิ้นส่วนเชิงกล ประกอบด้วย
งานปั๊มขึ้นรูป งานตัดชิ้นงานต่างๆ wire harness งานฉีดพลาสติกและบรรจุภัณฑ์
ซึ่งส่วนใหญ่บริษัทฯ
ทำการจัดหาจากผู้ผลิตภายในประเทศและนำเข้าจากประเทศจีนบางส่วนเพื่อกระจายความเสี่ยงและเปรียบเทียบต้นทุน
ทั้งนี้ สัดส่วนมูลค่าการนำเข้าของวัตถุดิบทั้งหมดเทียบกับการสั่งซื้อในประเทศ
คิดเป็นอัตราส่วนประมาณร้อยละ 70 ต่อ 30 ในปัจจุบันบริษัทฯ มีคู่ค้าประมาณ 1,300 ราย
โดยการสั่งซื้อในแต่ละรายจะไม่เกินร้อยละ 4.0 ของยอดการสั่งซื้อทั้งหมดของบริษัทฯ
และคู่ค้าของเราจะต้องได้รับการรับรองมาตรฐาน ISO9001, ISO14001, ONSAS18001,
TS16949 และอื่นๆ อีกด้วย

การจัดหาวัตถุดิบสำหรับธุรกิจยานยนต์

บริษัทฯจัดหาวัตถุดิบจากซัพพลายเออร์ที่ผ่านการคัดเลือกแล้วตามกระบวนการที่กำหนดซึ่งรายชื่อซัพพลายเออร์ที่ผ่านการคัดเลือกจะมาพร้อมกับรายงานข้อดีจากการจัดซื้อจากซัพพลายเออร์นั้นๆพร้อมบทวิเคราะห์ศักยภาพและ/หรือ

รายงานการตรวจสอบซัพพลายเออร์ตามกระบวนการตรวจสอบของ VDA 6.3

อนึ่งเพื่อให้แน่ใจว่าการดำเนินการจะสามารถเสร็จได้ทันเวลาและมีคุณภาพตามที่กำหนดไว้ซัพพลายเออร์จะต้องเสนอแผนโครงการที่สามารถสร้างประสิทธิผลตามมาตรฐาน
ISO/TS 16949, VDA 2 และอื่นๆ ที่จำเป็นด้วย นอกจากนี้ บริษัทฯ ยังใช้ประโยชน์จากรหัสสากล
D-U-N-S Number ซึ่งเป็นรหัสที่ใช้ระบุความน่าเชื่อถือทางธุรกิจของบริษัทที่บริษัทมีอยู่
เชื่อมโยงค้นหา D-U-N-S Number ของซัพพลายเออร์
ที่เกี่ยวข้องกับการผลิตรถยนต์ในของสหภาพยุโรปเพื่อช่วยตรวจสอบความน่าเชื่อถือทางธุรกิจซัพพลายเออร์ด้วย
ในอีกด้านหนึ่ง ภาพรวมความแข็งแกร่งของบริษัทฯ ผ่าน D-U-N-S Number
ก็ช่วยต่อยอดการเติบโตทางธุรกิจและสร้างโอกาส ในการได้สัญญาการค้ามากขึ้นด้วย

VDA 6.3
เป็นเครื่องมือสำหรับการตรวจสอบกระบวนการผลิตในอุตสาหกรรมยานยนต์ตามมาตรฐานของสมาคมอุตสาหกรรมยานยนต์ประเทศเยอรมัน

การวิจัยและพัฒนา (R&D)

ค่าใช้จ่ายด้านการวิจัยและพัฒนาเปรียบเทียบย้อนหลัง 5 ปี

  ------------------------------- -------------- ------- ------- ------- ------- -------
                                  หน่วย           2555    2556    2557    2558    2559

  ค่าใช้จ่ายวิจัยและพัฒนา               ดอลลาร์สหรัฐ     63.15   60.96   60.12   58.15   71.52
                                  (ล้าน)                                          

  ค่าใช้จ่ายวิจัยและพัฒนาเทียบกับยอดขาย   % ของยอดขาย    4.8%    4.5%    4.4%    4.2%    5.4%
  ------------------------------- -------------- ------- ------- ------- ------- -------

จำนวนพนักงานด้านวิจัยและพัฒนาในแต่ละศูนย์วิจัยและพัฒนา

  -------------------------- -------- -------- -------- -------- --------
  ที่ตั้งศูนย์วิจัยและพัฒนา           2555     2556     2557     2558     2559

  ประเทศไทย                  370      359      333      313      353

  Soest                      170      170      175      175      172

  Teningen                   118      88       85       83       83

  Switzerland                32       20       18       18       16

  Finland & Poland           23       22       23       21       25

  Hangzhou                   44       45       44       49       48

  Gurgaon                    45       57       64       73       120

  Romania                    16       16       16       15       15

  East Kilbride              17       13       15       15       16

  จำนวนพนักงานรวม             835      790      773      762      848
  -------------------------- -------- -------- -------- -------- --------

ในปี 2559
ค่าใช้จ่ายการวิจัยและพัฒนาเพิ่มสูงขึ้นเมื่อเทียบกับปีก่อนหน้าซึ่งการเพิ่มขึ้นของค่าใช้จ่ายในการวิจัยส่วนใหญ่มาจากการพัฒนาผลิตภัณฑ์ในกลุ่มยานยนต์ซึ่งเป็นกลุ่มธุรกิจค่อนข้างใหม่ของบริษัทฯ
รวมทั้งการพัฒนาผลิตภัณฑ์ประเภทอื่นเพื่อสนองความต้องการที่หลากหลายของลูกค้าที่ผ่านมาบริษัทฯได้พัฒนาประสิทธิภาพของผลิตภัณฑ์กลุ่มพลังงาน
โดยนำเทคโนโลยีที่หลากหลายมาประยุกต์ใช้
และมุ่งพัฒนาผลิตภัณฑ์กลุ่มนี้อย่างต่อเนื่องเพื่อให้ประหยัดพลังงานและเป็นมิตรกับสิ่งแวดล้อมมากขึ้น

ศูนย์วิจัยและพัฒนาของบริษัทฯ ทั้ง 10
แห่งในทวีปเอเชียและยุโรปร่วมกับศูนย์วิจัยและพัฒนาของกลุ่มเดลต้าซึ่งตั้งอยู่ที่เมืองราเลย์
(สหรัฐอเมริกา) และเซี่ยงไฮ้ (จีน)
ได้ร่วมกันขยายขีดความสามารถในการเป็นผู้นำด้านการวิจัยและพัฒนาผลิตภัณฑ์เพาเวอร์ซัพพลายให้มีประสิทธิภาพและประหยัดพลังงานได้มากขึ้นอย่างต่อเนื่อง
นอกจากนี้บริษัทฯ ยังได้จับมือกับมหาวิทยาลัยชั้นนำหลายแห่งเพื่อพัฒนาศักยภาพของคนรุ่นใหม่
เพราะเราตระหนักดีว่ากิจกรรมดังกล่าวจะช่วยสร้างสัมพันธภาพระยะยาวที่ดีระหว่างบริษัทฯและคนรุ่นใหม่
ซึ่งจะเป็นกำลังสำคัญในการพัฒนาเทคโนโลยี นวัตกรรม
ตลอดจนผลิตภัณฑ์ที่เป็นมิตรกับสิ่งแวดล้อมต่อไปในอนาคต

นอกจากนี้
บริษัทฯยังร่วมกับลูกค้าสำคัญหลายรายที่เป็นผู้นำตลาดจากทั่วทุกมุมโลกในการพัฒนาเทคโนโลยี
ผลิตภัณฑ์ และนวัตกรรมที่ล้ำสมัย ตลอดจนได้เริ่มบุกเบิกอุตสาหกรรมใหม่ไปพร้อมกับลูกค้าเช่นกัน
ความร่วมมือระหว่างบริษัทฯ
กับลูกค้าตลอดจนการแลกเปลี่ยนข้อมูลซึ่งเป็นประโยชน์ต่อกันจะช่วยให้เราสามารถพร้อมรับความเปลี่ยนแปลงต่างๆ
ที่กำลังเกิดขึ้นต่อไปในอนาคตได้อย่างมีประสิทธิภาพ

การพัฒนาเทคโนโลยีและผลิตภัณฑ์ให้มีประสิทธิภาพและเป็นมิตรกับสิ่งแวดล้อมอย่างไม่หยุดยั้ง
ทำให้บริษัทฯ ก้าวขึ้นเป็นผู้นำตลาดอย่างแท้จริง
เราจะยังคงมุ่งมั่นวิจัยและพัฒนาเทคโนโลยีเพื่อการประหยัดพลังงานอย่างต่อเนื่องเพื่อตอบสนองความต้องการในอนาคตและเป็นส่วนหนึ่งในการลดมลพิษด้วย

ผลิตภัณฑ์ที่ใช้กับระบบคอมพิวเตอร์เครือข่ายและระบบเก็บข้อมูล (Server Storage
Networking - SNT)

[]ีมวิจัยและพัฒนาของเดลต้าทั่วโลกได้สั่งสมความรู้และประสบการณ์ยาวนานหลายทศวรรษในการพัฒนาผลิตภัณฑ์เพาเวอร์ซัพพลายที่ใช้เทคโนโลยีขั้นสูงสำหรับลูกค้าที่เป็นบริษัทชั้นนำในอุตสาหกรรมเทคโนโลยีสารสนเทศ
เครือข่าย และโทรคมนาคม ดังนั้น
บริษัทฯจึงสามารถนำความรู้ดังกล่าวมาประยุกต์ใช้ในการพัฒนาผลิตภัณฑ์รูปแบบใหม่ๆได้เป็นอย่างดี
บริษัทฯ มั่นใจว่าศักยภาพในการวิจัยและพัฒนาของบริษัทฯ
จะทำให้เรายืนหยัดเป็นผู้ให้บริการโซลูชั่นได้อย่างครบวงจร

ในปี 2560 บริษัทฯ ได้นำผลิตภัณฑ์ที่ได้ผ่านกระบวนการวิจัยและพัฒนาแล้วมากกว่า 20
ชนิดเข้าสู่กระบวนการผลิตเชิงพาณิชย์และเริ่มออกจำหน่ายในท้องตลาด และเนื่องจากในปัจจุบัน
มีลูกค้าโดยเฉพาะอย่างยิ่งในอุตสาหกรรมอินเตอร์เน็ตที่ใช้เซิร์ฟเวอร์ระบบเปิด
(0สำหรับตลาดเซริ์ฟเวอร์แบบโอเพนคอมพิวต์ (Open compute server)
ให้ความสำคัญกับการประหยัดพลังงานและ) นั้น ลูกค้าให้ความสำคัญกับเรื่องความหนาแน่นกำลัง
(Power density) เป็นพิเศษ ดังนั้น
บริษัทฯจึงพยายามตอบสนองความต้องการที่เปลี่ยนไปของลูกค้าโดยได้นำรูปแบบการเชื่อมต่อวงจรแบบใหม่
(Circuit topology) มาผสมผสานกับการออกแบบส่วนประกอบแม่เหล็กแบบองค์รวมขั้นสูง
(High integrated magnetic component design)
ตลอดจนเทคโนโลยีเซมิคอนดักเตอร์ที่ทันสมัยที่สุดและการออกแบบชนิดแยกส่วน (Modular design
approach)
เพื่อสร้างสรรค์ผลิตภัณฑ์ที่ประหยัดพลังงานและมีความหนาแน่นกำลังสูงสุดเท่าที่จะเป็นไปได้
อีกทั้งยังได้เริ่มใช้โครงสร้างฐาน (Platform) รูปแบบใหม่ในการออกแบบ
โดยโครงสร้างฐานดังกล่าวมีกำลังไฟขนาด 3kW ความหนาแน่นกำลังที่ 60W/in³
และประสิทธิภาพสูงสุด (Peak efficiency) ที่ร้อยละ 97 ของผลิตภัณฑ์รูปแบบจำเพาะ

นอกจากนี้แล้ว
ทีมงานของบริษัทฯได้พัฒนาเทคโนโลยีรุ่นใหม่เพื่อเพิ่มประสิทธิภาพการใช้พลังงานให้ได้มากกว่าร้อยละ
98 ในขณะที่ยังคงรักษาความหนาแน่นกำลังไว้ที่อัตราเดิม
และเรายังมีแผนการพัฒนาเทคโนโลยีผลิตภัณฑ์ AC/DC ขนาดกำลังไฟ 6 kW อย่างต่อเนื่องในปีหน้า
เพราะเราตระหนักดีว่าเทคโนโลยีโครงสร้างฐานเหล่านี้จะต้องมีมาตรฐานในระดับสูงและเอื้อกับลักษณะการใช้งานที่หลากหลายได้อย่างง่ายดายด้วยการออกแบบที่ไม่ยุ่งยากเกินไปนัก
ทั้งนี้การออกแบบโครงสร้างฐานเพียงรูปแบบเดียวจะสามารถนำมาใช้เพื่อออกแบบผลิตภัณฑ์เฉพาะได้อีกหลายรูปแบบ

อย่างไรก็ตามทีมวิจัยและพัฒนาของบริษัทฯมิได้หยุดนิ่งที่การพัฒนาการออกแบบเพาเวอร์ซัพพลายเพียงอย่างเดียวเท่านั้น
แต่เรายังประสบความสำเร็จในการพัฒนาผลิตภัณฑ์สำหรับระบบศูนย์ข้อมูลอีกด้วย เช่น
การพัฒนาชั้นแยกสำหรับเซิร์ฟเวอร์แบบมีแผงจ่ายไฟ (Distribution panel)
และหน่วยควบคุมไฟ (Power distribution unit - PDU) เป็นต้น
ความสำเร็จดังกล่าวเป็นอีกหนึ่งตัวอย่างที่แสดงให้เห็นว่า
ทีมวิจัยและพัฒนาของเราสามารถตอบสนองความต้องการและทำได้มากกว่าความคาดหมายของลูกค้า
เราจึงสามารถนำเสนอโซลูชั่นที่เหมาะสมกับการใช้งานรูปแบบต่างๆ ให้ลูกค้าได้เป็นอย่างดี

โซลูชั่นสำหรับระบบจ่ายไฟในยานยนต์ไฟฟ้า (EV)

[]ในปี 2559 ทีมวิจัยและพัฒนาของบริษัทฯได้เริ่มนำอุปกรณ์ชุดเชื่อมต่อแบตเตอรี่ (Battery
Junction Box) อุปกรณ์แปลงไฟ DC/DC (DC/DC converter)
และอุปกรณ์ประจุไฟฟ้าภายในรถยนต์ (Onboard Charger)
ออกสู่สายการผลิตเชิงพาณิชย์เรียบร้อยแล้ว
การดำเนินการนี้จะเป็นประโยชน์อย่างยิ่งสำหรับบริษัทฯต่อไปในอนาคต
เพราะจะทำให้เราสามารถขยายฐานลูกค้าสำหรับกลุ่มผลิตภัณฑ์อื่นๆ เช่น อุปกรณ์แปลงไฟ DC/DC
ประสิทธิภาพสูง และอุปกรณ์ Battery Junction Boxes
ให้มีรูปแบบมากขึ้นสอดคล้องกับความต้องการที่หลากหลายของตลาดอุตสาหกรรมยานยนต์ได้
โดยการดำเนินการนี้ถือเป็นการต่อยอดจากฐานลูกค้าโซลูชั่นเพาเวอร์ซัพพลาย AC/DC
สำหรับอุปกรณ์ชาร์จไฟในรถที่มีอยู่แล้วในปัจจุบัน นอกจากนี้
ทีมวิจัยและพัฒนายังได้นำเสนอผลิตภัณฑ์ใหม่ที่เป็นการผนวกอุปกรณ์แปลงไฟ DC/DC
และอุปกรณ์ชาร์จประจุไฟในรถยนต์สำหรับกำลังไฟต่างๆ ได้มากขึ้นจนถึงขนาดกำลังไฟ 11 kW
อีกด้วย

สำหรับในปี 2559 ที่ผ่านมา ทีมวิจัยและพัฒนาของบริษัทฯประสบความสำเร็จในการนำ
เสนอผลิตภัณฑ์ On-Board-Charger (OBC) ขนาด 11 kW ให้กับลูกค้าหลายราย
โดยผลิตภัณฑ์นี้สามารถใช้ได้กับไฟฟ้าแบบ 1 เฟสและ 3 เฟสสำหรับลูกค้าในอเมริกา ยุโรป
และเอเชีย

ในส่วนของโครงสร้างฐานของ OBC ขนาดกำลังไฟ 7.2 kW นั้น
บริษัทฯจะนำไปใช้ในการผลิตเชิงพาณิชย์สำหรับลูกค้า OEM
รายใหญ่หลายรายและจะใช้เทคโนโลยีแบบแยกชิ้น (Modular technology)
เพื่อเพิ่มกำลังไฟจากเดิมที่ 3.7 kW จำนวน 3 โมดุล เป็นกำลังไฟ 7.4 kW จำนวน 3 โมดุล
ทำให้มีกำลังไฟสูงสุดที่ 22 kW ต่อหนึ่งชุด ทั้งนี้ โมดุลเหล่านี้ได้ผนวกเอานวัตกรรมล่าสุด
(Topology) และส่วนประกอบอื่นๆ เข้าไว้ด้วยกัน ประกอบกับบริษัทฯ ยังใช้ซอฟท์แวร์อันทันสมัย
ตลอดจนแนวทางการผลิตและการประกอบที่เหมาะสม
เพื่อให้ได้ผลิตภัณฑ์ที่มีทั้งความหนาแน่นกำลังและประสิทธิสูง

ในด้านเทคโนโลยีการอัดประจุไฟฟ้าแบบไร้สาย
เดลต้าและลูกค้ารายหลักของเราได้ร่วมกันพัฒนาผลิตภัณฑ์ต้นแบบขนาดกำลังไฟ 7.4 kW
เพื่อใช้กับรถยกไฟฟ้า ซึ่งเป็นโครงการที่ประสบความสำเร็จเป็นอย่างดี

[]เพาเวอร์ซัพพลายออกแบบเฉพาะสำหรับการใช้งานด้านอุตสาหกรรมและการแพทย์

ในปี 2559
ทีมงานวิจัยและพัฒนาของเดลต้าในยุโรปได้พัฒนาผลิตภัณฑ์ที่มีความคุ้มค่าและประสิทธิภาพสูงเพื่อการใช้งานด้านอุตสาหกรรมและการแพทย์หลายรูปแบบ
เช่น ระบบอัตโนมัติสำหรับโรงงาน
เครื่องจักรและหุ่นยนต์และเทคโนโลยีการอัดประจุไฟสำหรับแบตเตอรี่เพื่อใช้กับเครื่องอัลตราซาวน์
เครื่องช่วยหายใจ และเครื่องฟอกไต เป็นต้น
การใช้เทคโนโลยีด้านไฟฟ้ากำลังและการควบคุมกำลังไฟฟ้าที่ล้ำหน้าช่วยให้บริษัทฯสามารถพัฒนาและนำผลิตภัณฑ์ต่างๆที่มีประสิทธิภาพด้านพลังงาน
ความเสถียร ความยืดหยุ่น สะดวกในการใช้งาน และความทนทานออกสู่ท้องตลาดได้อย่างต่อเนื่อง

นอกจากนี้ ทีมวิจัยและพัฒนาของเดลต้ายังได้นำเพาเวอร์ซัพพลายสำหรับ DIN Rail 6 แบบ
ผลิตภัณฑ์สำหรับการใช้งานด้านการแพทย์ 3 ชนิด และผลิตภัณฑ์สำหรับการใช้งานด้านการแพทย์ 2
ชนิดเข้าสู่สายการผลิตเรียบร้อยแล้ว ทั้งนี้
การใช้เทคโนโลยีกำลังไฟและการควบคุมขั้นสูงเป็นปัจจัยหลักที่ทำให้บริษัทฯสามารถสร้างสรรค์ผลิตภัณฑ์ที่ดีที่สุดในทุกด้านสำหรับลูกค้า
ไม่ว่าจะเป็นด้านความเสถียร การประหยัดพลังงาน ความยืดหยุ่นในการใช้งาน และประสิทธิภาพ
เป็นต้น

ทีมงานวิจัยและพัฒนาประสบความสำเร็จในการออกแบบโครงสร้างฐานการอัดประจุไฟแบบแยกส่วน
(Modular charging platform และจะเริ่มนำโครงสร้างฐานนี้ไปใช้ในสายการผลิตในปี 2560
สำหรับผลิตภัณฑ์ตัวอย่างที่เราได้พัฒนาให้ลูกค้าทดลองใช้นั้นสามารถทำงานได้อย่างดี
และได้รับการตอบรับที่ดีจากลูกค้าด้วย
เนื่องจากระบบดังกล่าวเป็นโซลูชั่นที่โครงสร้างฐานประกอบด้วยเทคโนโลยีหลัก (Core
technology platform)
ทำให้สามารถรองรับความต้องการที่แตกต่างกันของลูกค้าแต่ละรายได้เป็นอย่างดี นอกจากนี้
ระบบนี้ยังสามารถใช้ได้กับเคมีแบตเตอรี่หลายชนิด อาทิ ตะกั่ว-กรด (Lead-Acid)
หรือลิเธียม-ไอออน (Lithium-Ion) ขนาดความจุตั้งแต่ 100 ไปจนถึง 2000 A/hr เป็นต้น
สำหรับแก่นของโมดุลประจุไฟขนาด 3 kW แบบประสิทธิภาพสูงจะถูกควบคุมโดยอุปกรณ์ควบคุมระบบ
(System controller) ซึ่งเป็นตัวกำหนดลักษณะการประจุไฟ (Charging profile)
แบบต่างๆ โดยระบบประจุไฟที่เป็นแบบแยกส่วน (modular)
นี้สามารถนำโมดุลมาต่อขนานกันได้ตั้งแต่ 2 ถึงสูงสุด 10 โมดุล และทำให้มีกำลังประจุไฟตั้งแต่ 6
kW ถึง 30 kW นอกจากโซลูชั่นประจุไฟแบบมีสายแล้ว
ทีมวิจัยและพัฒนายังได้ลูกค้ารายใหม่เป็นโครงการผลิตโมดุลประจุไฟแบบไร้สายขนาดความจุ 30 kW
สำหรับรถยกไฟฟ้า ดังนั้น
ขณะนี้ทีมวิจัยและพัฒนาของเดลต้าจึงสามารถนำเทคโนโลยีขนาดความจุตั้งแต่ 1 kW ไปจนถึง 3.6
kW 7.4 kW และ 30 kW มาใช้ได้เชิงอุตสาหกรรมได้อย่างจริงจังแล้ว

[]อกจากกลุ่มผลิตภัณฑ์ประจุไฟเพื่อการใช้งานเชิงอุตสาหกรรม บริษัทฯ
ได้เริ่มทำตลาดเพาเวอร์ซัพพลายแบบออกหลายทาง (Multi-output)
ที่มีรูปแบบเฉพาะและประสิทธิภาพสูงสำหรับใช้กับเครื่องอัลตราซาวน์กับกลุ่มลูกค้าที่เป็นผู้นำด้านอุปกรณ์การแพทย์
ซึ่งแสดงให้เห็นถึงศักยภาพของของเดลต้า ประเทศไทย
ในการวิจัยพัฒนาและผลิตผลิตภัณฑ์กลุ่มนี้ได้เป็นอย่างดี

อุปกรณ์กำลังไฟฟ้าและควบคุมที่ออกแบบโดยเฉพาะสำหรับระบบพลังงานทดแทนในระดับครัวเรือน

[]ในปี 2559 ที่ผ่านมา
ทีมวิจัยและพัฒนาของเดลต้าได้เริ่มเปิดตลาดเทคโนโลยีระบบพลังงานทดแทนสำหรับครัวเรือน
(Residential Green Energy System - RGES) และได้เริ่มผลิตอุปกรณ์แปลงไฟแบบไฮบริด
(Hybrid inverter) และอุปกรณ์แปลงไฟ DC/DC แบบสองทาง (Bidirectional DC/DC
converter) เพื่อใช้กับระบบดังกล่าวอีกด้วย สำหรับอุปกรณ์แปลงไฟแบบไร้หม้อแปลง
(Transformer-less inverter) สำหรับแปลงและกักเก็บไฟฟ้าจากพลังงานแสงอาทิตย์
(on-grid and backup operation) นั้น เมื่อใช้งานร่วมกับคอนเวอร์เตอร์ DC/DC
แบบสองทาง (Bi-directional DC/DC power conversion)
เพื่อต่อแบตเตอรีเข้ากับระบบแล้วจะประกอบกันเป็นโซลูชั่นด้านการผลิตและควบคุมพลังงานที่มีประสิทธิภาพอย่างยิ่งสำหรับระบบพลังงานสีเขียวในระดับครัวเรือน

ทั้งนี้ ระบบดังกล่าวสามารถปรับเพื่อให้เหมาะสมกับการใช้งานรูปแบบต่างๆได้ อาทิ
การเน้นผลิตไฟฟ้าจากพลังงานแสงอาทิตย์เพื่อใช้เองเป็นหลัก การลดความต้องการกำลังไฟฟ้าสูงสุด
(Peak shaving) การเลื่อนช่วงการใช้ไฟฟ้า (Load shifting) และการสำรองไฟ
(Back-up) ในกรณีไฟฟ้าดับ เป็นต้น
โดยผลิตภัณฑ์ใหม่เหล่านี้ของเดลต้าใช้เทคโนโลยีประหยัดพลังงานและการแปลงพลังงานที่มีประสิทธิภาพสูงสุด
ซึ่งเป็นไปตามมาตรฐานระดับสูงที่ได้รับการยอมรับในสหรัฐอเมริกา ตลอดจนยังได้รับการรับรองจาก
CEC ในระดับประสิทธิภาพร้อยละ 97
ซึ่งถือว่าเป็นระดับที่สูงมากในตลาดอุปกรณ์แปลงไฟไฮบริดแบบแยกเฟส (Spilt-phase hybrid
inverter) ในปัจจุบัน

การวิจัยและพัฒนาสำหรับตลาดอินเดีย

[]ทีมวิจัยและพัฒนาของเดลต้าในอินเดียซึ่งเป็นส่วนหนึ่งของทีมวิจัยและพัฒนาของประเทศไทยด้วยนั้นได้ขยายขอบข่ายการทำงานให้ครอบคลุมกลุ่มธุรกิจต่างๆ
มากขึ้น ตลอดจนยังได้ริเริ่มพัฒนาเทคโนโลยีใหม่ๆ
เพิ่มเติมอีกด้วยทางทีมงานได้เปิดตัวผลิตภัณฑ์ใหม่หลายตัวสู่ท้องตลาด อาทิ
อุปกรณ์แปลงไฟฟ้าพลังงานแสงอาทิตย์ขนาด 1 MW (Solar Power Converter หรือ central
inverter) รวมถึง SMCS รุ่นใหม่สำหรับอุตสาหกรรมโทรคมนาคม
เกตเวย์สำหรับการติดตามระยะไกล (Remote Monitoring Gateway) รวมถึงโซลูชั่น PDC
แบบใหม่สำหรับระบบศูนย์ข้อมูลด้วย ทั้งนี้ บริษัทฯ
ได้ปรับการทำงานหลายด้านให้สอดคล้องกับความต้องการของลูกค้าในตลาดอินเดียตามโครงการ
Make in India โดยเริ่มตั้งแต่การออกแบบผลิตภัณฑ์เป็นต้นมา

สำหรับตลาดอุตสาหกรรมโทรคมนาคมนั้น บริษัทฯ อยู่ในระหว่างการพัฒนาโซลูชั่น SMCS
ให้เน้นที่อุปกรณ์คอนแทคเตอร์ (Contactor)
เป็นหลักเพื่อลดฟุตปริ้นต์และขนาดของระบบโดยรวมให้เล็กลง
เนื่องจากปัจจุบันมีการใช้การสื่อสารแบบดิจิตัลเพื่อควบคุมอุปกรณ์คอนแทคเตอร์แทนอุปกรณ์แบบมีสายที่ใช้อยู่แต่เดิม
ซึ่งช่วยเพิ่ม

สมรรถภาพและป้องกันการรบกวน ณ จุดใช้งานด้วย ทั้งนี้
การออกแบบเช่นนี้จะช่วยให้ลูกค้าสามารถประหยัดพื้นที่สำหรับจัดวางอุปกรณ์ได้
ซึ่งเป็นหนึ่งในลักษณะการใช้งานที่แตกต่างไปจากเดิมของลูกค้าด้วย

อุปกรณ์กำลังไฟแบบวัตต์สูง (Mega Watt Power - MWP)

ทีมวิจัยและพัฒนาด้าน MWP
ในบังกาลอร์กำลังอยู่ในระหว่างสร้างความเชี่ยวชาญและพัฒนาสมรรถภาพในการวิจัยและพัฒนาด้านอื่นๆ
นอกเหนือจากด้านพลังงานลม เช่น ด้านโซลาร์อินเวอร์เตอร์ (Solar Central Inverter)
รวมถึง PVI การเพิ่มคุณภาพของกำลังไฟ และการใช้งานแบบวัตต์สูงรูปแบบอื่นๆ เป็นต้น

[]ในปี 2559 แผนก PVI ของทีมงาน MWP ได้เริ่มนำอุปกรณ์แปลงไฟขนาด 1MW ออกสู่ท้องตลาด
และได้ผลิตอุปกรณ์ขนาด 3 MW ให้กับลูกค้าในอินเดียเพื่อใช้งานจริงแล้ว นอกจากนี้
ทีมวิจัยและพัฒนาด้าน MWP ยังสามารถพัฒนา SVG/STATCOM ขนาด 1.25 MVAR
สำหรับการใช้งานแบบแรงดันต่ำในเชิงอุตสาหกรรมได้แล้ว
โดยทีมงานยังได้ขยายการวิจัยและพัฒนาเพิ่มเติมสำหรับการใช้งานแบบแรงดันกลาง (<35kV)
แบบไม่ใช้หม้อแปลงไฟเพื่อให้ขั้นตอนการแปลงไฟมีประสิทธิภาพสูงสุด ทั้งนี้
ทีมงานในอินเดียจะประสานงานกับเดลต้าเซี่ยงไฮ้

เพื่อจัดทำแผนพัฒนาความสามารถและศักยภาพบุคลากรด้านการวิจัยและพัฒนาสำหรับตลาดอินเดียต่อไป

ปัจจุบันทีมงานวิจัยและพัฒนาของเดลต้าในประเทศอินเดียกำลังเร่งเพิ่มการลงทุนเรื่องอุปกรณ์แปลงไฟฟ้า
แรงสูง (High Power Converter) เพื่อการใช้งานแบบใหม่ที่หลากหลายมากขึ้น

โซลูชั่นสำหรับระบบสำรองไฟฟ้าใน (MCIS)

[]เดลต้า อินเดียได้พัฒนาผลิตภัณฑ์ PDC ที่มี BACNET
ประกอบเพื่อให้ลูกค้าสามารถควบคุมและจัดการพลังงานโดยใช้ระบบ BMS ได้ ดังนั้น
เดลต้าจึงมีผลิตภัณฑ์สำหรับตลาดระบบศูนย์ข้อมูลที่หลากหลายขึ้น นอกจากนี้
ลูกค้ายังสามารถเชื่อมต่อผลิตภัณฑ์ดังกล่าวเข้ากับระบบ BMS เพื่อการใช้งาน

โซลูชั่น PDC ที่มีประสิทธิภาพสูงสุด
และทีมงานในอินเดียยังได้พัฒนาผลิตภัณฑ์เพิ่มเติมอีกหลายชนิดและรูปแบบเพื่อรองรับการขยายตัวของตลาดอินเดียในอนาคตและตามแนวทางนโยบาย
Make in India ของรัฐบาลอินเดีย

[]ทีมงานเพาเวอร์ซัพพลายสำหรับการใช้งานเชิงอุตสาหกรรม (IPS)
เล็งเห็นถึงความจำเป็นในการพัฒนาผลิตภัณฑ์สำหรับตลาดอินเดียให้หลากหลายขึ้นและได้เริ่มพัฒนาเพาเวอร์ซัพพลายเฉพาะสำหรับตลาดอินเดียและผลิตผลิตภัณฑ์ดังกล่าวในอินเดียโดยตรงเพื่อให้บริษัทฯ
มีศักยภาพในการรองรับการเติบโตอย่างก้าวกระโดดที่จะเกิดขึ้นในตลาดอินเดียในอนาคตให้ได้

ทั้งนี้
เราเชื่อมั่นว่ากลุ่มผลิตภัณฑ์ดังกล่าวจะเป็นพื้นฐานที่สำคัญในการขยายตลาดดังกล่าวในประเทศอินเดียต่อไป
และการเติบโตของตลาดนี้จะยิ่งมีส่วนหนุนเสริมให้เดลต้าสามารถพัฒนาและผลิตเพาเวอร์ซัพพลายรูปแบบใหม่ๆ
ที่มีคุณภาพและเทคโนโลยีระดับสูงออกสู่ท้องตลาดได้อย่างต่อเนื่องอีกด้วย

  []ในส่วนของอุปกรณ์รีเลย์อัจฉริยะรุ่นใหม่ (Smart relay)
  สำหรับระบบอัตโนมัติอุตสาหกรรมนั้นอยู่ระหว่างขั้นตอนการวิจัยและพัฒนาเพื่อให้เดลต้าสามารถนำเสนอผลิตภัณฑ์และโซลูชั่นของระบบอัตโนมัติที่ใช้ในภาคอุตสาหกรรมได้อย่างครบวงจร
  และเป็นผู้นำในธุรกิจนี้ในอินเดียอย่างแท้จริงโดยการออกแบบผลิตภัณฑ์อันทันสมัยที่ทำให้ลูกค้าของเราสามารถใช้งานผ่านคอมพิวเตอร์
  PC
  และโทรศัพท์มือถือได้อย่างง่ายนั้นถือเป็นคุณสมบัติเฉพาะที่เอื้อต่อการใช้งานของลูกค้าได้เป็นอย่างดี

[]โซลูชั่นการตรวจสอบและควบคุม

ระบบติดตามผลการผลิตไฟฟ้าพลังงานแสงอาทิตย์ระยะไกลรุ่นใหม่นั้นมี Delremo
ประสิทธิภาพสูงเป็นส่วนประกอบที่สำคัญ
โดยเกตเวย์นี้เป็นการผสานการทำงานระหว่างเซ็นเซอร์ต่างๆเข้ากับอุปกรณ์แปลงไฟฟ้าพลังงานแสงอาทิตย์
(Solar inverter) หลายๆ
ตัวเพื่อเก็บและส่งต่อข้อมูลไปยังเซิร์ฟเวอร์จากจุดเชื่อมต่อเพียงจุดเดียว ทั้งนี้
ลูกค้าจะสามารถดูข้อมูลได้ทุกเมื่อที่ต้องการโดยใช้แอพพลิเคชันผ่านคอมพิวเตอร์ PC
และโทรศัพท์มือถือได้อย่างง่าย

[]

โปรเทค (ProTecht)

ทีมวิจัยและพัฒนาในอินเดียประสบความสำเร็จในการพัฒนาระบบติดตามความปลอดภัย
(E-Surveillance) และจัดการพลังงานอัจฉริยะ (Intelligent power management)
ภายใต้ชื่อ ProTecht
ซึ่งเป็นเทคโนโลยีด้านความปลอดภัยและการติดตามระยะไกลที่ได้นำไปใช้กับหอโทรคมนาคมแล้วกว่า
20,000 แห่งทั่วประเทศอินเดีย โดยโซลูชั่นนี้ช่วยรองรับงานด้านความปลอดภัยของตู้ ATM
และการติดตามเฝ้าระวังอื่นๆ ทั้งนี้ ลูกค้าสามารถตรวจสอบสถานะข้อมูลตู้ATM ภาพจากสถานที่จริง
ควบคุมอุปกรณ์ ตลอดจนควบคุมการใช้งานต่างๆ ได้ผ่านโดยใช้แอพพลิเคชันผ่านคอมพิวเตอร์ PC
และโทรศัพท์มือถืออีกด้วย

[]

แนวโน้มในอนาคต

ทีมงานวิจัยและพัฒนาในอินเดียตั้งเป้าหมายว่าจะพัฒนานวัตกรรมการจัดเก็บและแปลงรูปแบบการใช้พลังงาน
(Storage and alternate power usage) และจะพัฒนางานด้าน SW
รวมถึงการแปลงพลังงานแบบสองทิศทาง (Bi directional power conversion)
เพื่อสร้างระบบพลังงานที่มีประสิทธิภาพและครบวงจรมากขึ้น ทั้งนี้
ทีมงานในอินเดียของเราจะทำงานร่วมกับทีมงานวิจัยและพัฒนาของเดลต้าทั่วโลกเพื่อสร้างศักยภาพและความสามารถ
ตลอดจนนำความรู้และประสบการณ์เหล่านั้นมาประยุกต์ใช้เพื่อสร้างความแข็งแกร่งและมูลค่าเพิ่มให้เดลต้าอย่างยั่งยืนและเพื่อตอบสนองความต้องการผลิตภัณฑ์และการบริการที่หลากหลายและมีประสิทธิภาพของลูกค้าไปพร้อมๆ
กัน

เพาเวอร์ซัพพลายแบบมาตรฐานสำหรับการใช้งานเชิงอุตสาหกรรม

ในปี 2559 ทีมวิจัยและพัฒนากลุ่มผลิตภัณฑ์เพาเวอร์ซัพพลายเพื่อการใช้งานเชิงอุตสาหกรรม (IPS)
ในประเทศไทยและไต้หวันประสบความสำเร็จในการวิจัยและพัฒนาผลิตภัณฑ์ใหม่หลายชนิดซึ่งมีผลตอบรับจากลูกค้าที่ดีมาก
เช่น ผลิตภัณฑ์กลุ่มติดกับแผง (Panel mount) รุ่น PMH และ PMU เป็นต้น ผลิตภัณฑ์รุ่น PMH
ออกแบบมาเพื่อการใช้งานในครัวเรือนโดยเฉพาะ เช่น ใช้กับเครื่องทำกาแฟ
ประตูอัตโนมัติตามมาตรฐาน IEC60335 ทั้งนี้ ผลิตภัณฑ์ในรุ่นนี้ได้ผ่านการรับมาตรฐานความปลอดภัย
EN61558-2-16 โดยเฉพาะอย่างยิ่งสำหรับหม้อแปลงที่ใช้กับ SMPS นอกจากนี้ ยังมีผลิตภัณฑ์รุ่น
PMU ที่ชาร์จแบตเตอรี่ได้และให้กระแสสูงสุดถึง 1.5A จากการชาร์จประจุแบตเตอรี่ภายนอก
โดยคุณสมบัติข้อนี้ช่วยให้ผู้ใช้สามารถเพิ่มขนาดแบตเตอรี่ได้ตามต้องการและทำให้สามารถรองรับการใช้งานได้นานขึ้นในกรณีไฟฟ้าดับสำหรับ
ผลิตภัณฑ์รุ่น PMU เหมาะกับระบบความปลอดภัยซึ่งผู้ใช้สามารถใช้ PMU ร่วมกับแบเตอรี่เสริมแทน
UPS ได้เพื่อเพิ่มประสิทธิภาพด้านพลังงานของทั้งระบบและเพื่อให้เกิดความคุ้มค่าสูงสุด ดังนั้น
อาจกล่าวได้ว่าโซลูชั่นของเรามีประสิทธิภาพในการใช้งานสูงและยังคุ้มค่าสำหรับการลงทุนอีกด้วย

[]ผลิตภัณฑ์กลุ่มนี้ของบริษัทฯนั้นมีความโดดเด่นในหลายด้าน
เนื่องจากเราออกแบบผลิตภัณฑ์ให้เหมาะสมกับการใช้งานและความต้องการที่หลากหลายของลูกค้าที่ให้ความสำคัญกับปัจจัยต่างกันออกไป
เช่น เน้นด้านประสิทธิภาพ หรือ เน้นด้านราคา เป็นต้น ดังนั้น
ความเข้าใจตลาดเป็นอย่างดีของทีมวิจัยและพัฒนา IPS
นี้ช่วยให้เดลต้าสามารถเจาะตลาดในหลายภูมิภาคได้อย่างรวดเร็ว

สำหรับกลุ่มผลิตภัณฑ์เพาเวอร์ซัพพลายแบบมาตรฐานรุ่น LNE สำหรับตลาด LED
ซึ่งเป็นผลิตภัณฑ์รุ่นใหม่และสำหรับตลาดอุปกรณ์การแพทย์แล้ว ปี 2560 จะเป็นปีที่สำคัญอย่างยิ่ง
เนื่องจากเดลต้าจะออกผลิตภัณฑ์เพิ่มเติมสำหรับรุ่น LNE
สำหรับตลาดไฟฟ้าแสงสว่างกำลังสูงนอกอาคาร นอกจากนี้แล้ว
การที่แบรนด์เดลต้าได้รับการยอมรับว่าเป็นแบรนด์ชั้นนำในตลาดเพาเวอร์ซัพพลายแบบมาตรฐาน
ทั้งในแง่คุณภาพ ช่องทางจัดจำหน่ายที่กว้างขวางและการวิจัยพัฒนาที่ล้ำหน้า ดังนั้น
จึงคาดว่าผลิตภัณฑ์กลุ่มนี้ของเราจะมีส่วนแบ่งตลาดทั่วโลกมากขึ้นในปี 2560

แนวโน้มอุตสาหกรรมปี 2559/2560

ข้อมูลที่ปรากฏข้างด้านล่างนี้นำมาจากรายงานวิเคราะห์แนวโน้มตลาดที่จัดทำโดยแหล่งข้อมูลที่เชื่อถือได้หลายแหล่ง
และได้ระบุที่มาของข้อมูลไว้อย่างชัดเจนแล้ว

ภาพรวมสภาวะเศรษฐกิจ

เศรษฐกิจโลก

ณ วันที่ 8 มกราคม 2560
ธนาคารโลกได้ปรับตัวเลขคาดการณ์การเติบโตทางเศรษฐกิจโลกลงเหลือร้อยละ 2.4
จากเดิมร้อยละ 2.9 ซึ่งได้ประเมินไว้เมื่อเดือนมกราคม 2559 เนื่องจากปัจจัยหลายประการ เช่น
การชะลอตัวทางเศรษฐกิจของประเทศผู้นำ ราคาสินค้าโภคภัณฑ์ที่ตกต่ำลง
การค้านานาชาติที่ยังซบเซาอยู่ ตลอดจนการหมุนเวียนของเงินทุนที่ลดลงด้วย ในขณะเดียวกัน
ประเทศผู้ส่งออกสินค้าโภคภัณฑ์และประเทศเศรษฐกิจเกิดใหม่ต่างประสบปัญหาด้านการปรับตัวในสภาวะที่ราคาน้ำมันและสินค้าโภคภัณฑ์หลักต่างๆ
ยังมีแนวโน้มลดลง ทั้งนี้
คาดว่าอัตราการเติบโตทางเศรษฐกิจของกลุ่มประเทศดังกล่าวข้างต้นจะอยู่ที่เพียงร้อยละ 0.4 ในปี
2560
ในขณะที่อัตราการเติบโตสำหรับกลุ่มประเทศผู้นำเข้าสินค้าโภคภัณฑ์น่าจะอยู่ในเกณฑ์ดีกว่าเล็กน้อย

ตามรายงานของกองทุนการเงินระหว่างประเทศ (International Monetary Fund - IMF)
ประจำเดือนตุลาคม 2559
คาดว่าแนวโน้มเศรษฐกิจของประเทศพัฒนาแล้วจะค่อนข้างซบเซาหลังจากที่อังกฤษมีประชามติออกจากสหภาพยุโรป
(Brexit) เมื่อเดือนมิถุนายนที่ผ่านมา
รวมถึงอาจมีผลกระทบเชิงลบจากการเติบโตทางเศรษฐกิจของสหรัฐอเมริกาที่อยู่ในระดับต่ำกว่าการคาดหมาย
อย่างไรก็ตาม แม้ว่าปฏิกิริยาของตลาดในกรณี Brexit จะไม่ได้รุนแรงมากนัก
แต่ในขณะนี้ก็ยังไม่สามารถประเมินผลกระทบที่แท้จริงจากเหตุการณ์ดังกล่าวได้อย่างชัดเจน
เนื่องจากยังไม่ทราบอย่างแน่ชัดว่าข้อตกลงระดับสถาบันและทางการค้าระหว่างอังกฤษและสภาพยุโรปจะมีการเปลี่ยนแปลงหรือไม่หรือในลักษณะเช่นใด
สำหรับกลุ่มประเทศเศรษฐกิจเกิดใหม่นั้น บรรยากาศตลาดการเงินในภาพรวมปรับตัวดีขึ้น
เนื่องจากคาดว่าอัตราดอกเบี้ยในประเทศพัฒนาแล้วจะลดลง
อีกทั้งความกังวลเกี่ยวกับทิศทางของเศรษฐกิจจีนในระยะสั้นได้คลายตัวลงหลังจากรัฐบาลจีนประกาศนโยบายส่งเสริมการเติบโตเศรษฐกิจและราคาสินค้าโภคภัณฑ์ขยับไปอยู่ในทิศทางขาขึ้น
อย่างไรก็ตาม ภาวะเศรษฐกิจของแต่ละประเทศในแต่ละภูมิภาคจะยังแตกต่างกันค่อนข้างมาก เช่น
ในขณะที่เศรษฐกิจของประเทศกำลังพัฒนาในเอเชียโดยรวมและอินเดียกำลังเติบโตอย่างแข็งแกร่ง
แต่ประเทศกลุ่มแอฟริกาใต้สะฮารากลับประสบภาวะเศรษฐกิจชะลอตัว เป็นต้น
สำหรับในกลุ่มประเทศพัฒนาแล้ว
การที่เศรษฐกิจยังไม่ได้ปรับตัวขึ้นอย่างมีนัยสำคัญก็เนื่องมาจากความไม่แน่นอนและความเสี่ยงอื่น ๆ
ที่อาจเป็นปัจจัยกระตุ้นความขัดแย้งทางการเมืองในช่วงที่กลุ่มการเมืองที่มีนโยบายต่อต้านการรวมกลุ่มประเทศกำลังมีอิทธิพลสูงขึ้นเรื่อยๆ
ส่วนกลุ่มประเทศกำลังพัฒนาและเศรษฐกิจเกิดใหม่นั้นก็ยังต้องปรับเปลี่ยนนโยบายต่างๆ
ให้สามารถรับมือกับราคาสินค้าโภคภัณฑ์ที่ตกต่ำลงให้ได้

เศรษฐกิจเอเชียตะวันออกเฉียงใต้ จีนและอินเดีย

รายงานขององค์การเพื่อความร่วมมือทางเศรษฐกิจและการพัฒนา (OECD)
ระบุว่าแนวโน้มเศรษฐกิจสำหรับประเทศเศรษฐกิจเกิดใหม่ในเอเชียตะวันออกเฉียงใต้
รวมถึงจีนและอินเดียในปี 2560
นั้นจะยังคงเติบโตได้เป็นอย่างดีในระยะกลางแม้ว่าเศรษฐกิจโลกจะยังคงไม่แน่นอนอยู่ สำหรับ GDP
ของประเทศเศรษฐกิจเกิดใหม่เหล่านี้น่าจะเติบโตที่อัตราร้อยละ 6.5 ในปี 2559 และ ร้อยละ
6.4 ในปี 2560 หรือโดยเฉลี่ยร้อยละ 6.2 ต่อปีในช่วงปี 2560 ถึง 2564
ซึ่งเป็นอัตราการเติบโตที่ต่ำกว่าช่วงปีก่อนหน้านี้ (ตารางที่ 1) อย่างไรก็ตาม อัตราการเติบโต

ดังกล่าวอาจแตกต่างกันสำหรับแต่ละภูมิภาค ทั้งนี้ คาดว่าเศรษฐกิจจีนจะยังชะลอตัวอยู่
ส่วนเศรษฐกิจอินเดียจะขยายตัวสูงในอัตรากว่าร้อยละ 7 ต่อปี สำหรับกลุ่ม 5 ประเทศอาเซียน
คาดว่าเศรษฐกิจฟิลิปปินส์และเวียดนามจะเติบโตสูงสุด
ส่วนเศรษฐกิจไทยและอินโดนีเซียคาดว่าจะปรับตัวขึ้น แต่ในทางกลับกัน
เศรษฐกิจมาเลเซียคาดว่าจะ

[]ดตัวลง โดยเฉพาะอย่างยิ่งในระยะสั้น นอกจากนี้ เศรษฐกิจของประเทศกลุ่ม CLM
อันประกอบด้วยกัมพูชา ลาว และพม่า คาดว่าจะมีการเติบโตค่อนข้างสูง เช่น ประมาณกว่าร้อยละ
8 ในพม่า เป็นต้น
โดยมีการบริโภคภาคครัวเรือนเป็นปัจจัยสำคัญในการผลักดันการเติบโตทางเศรษฐกิจในประเทศแทนที่การพึ่งพาภาคการส่งออกที่เติบโตค่อนข้างช้าในระยะนี้
การลงทุนในโครงสร้างพื้นฐานจะเป็นปัจจัยสำคัญที่ช่วยผลักดันให้เกิดการเติบโตทางเศรษฐกิจในหลายประเทศในภูมิภาคนี้
แต่สำหรับภาพรวมในระยะกลางแล้ว คาดว่าดุลงบประมาณของภาครัฐจะปรับตัวลดลงเล็กน้อย

อนึ่ง รายงานจากหลายๆ แหล่งข้างต้นนั้นแสดงให้เห็นว่าแนวโน้มเศรษฐกิจในปี 2560
ล้วนเป็นไปในทิศทางเดียวกัน
โดยราคาสินค้าโภคภัณฑ์ที่ตกต่ำลงเป็นเวลานานเป็นสาเหตุหลักที่ส่งผลเสียต่อเศรษฐกิจโลกโดยรวม
อย่างไรก็ตาม
คาดว่าเศรษฐกิจอินเดียและประเทศเศรษฐกิจเกิดใหม่ในเอเชียจะเติบโตอย่างแข็งแกร่งในปี
2560ในขณะที่อัตราการเติบโตในประเทศพัฒนาแล้ว โดยเฉพาะอย่างยิ่ง สหรัฐอเมริกา
จีนและประเทศในกลุ่มสหภาพยุโรปจะยังคงชะลอตัวอยู่เช่นเดิม

ตลาดผลิตภัณฑ์เพาเวอร์ซัพพลาย

ตลาดเพาเวอร์ซัพพลายชนิด AC-DC และ DC-DC สำหรับลูกค้าทั่วไป

รายงานของ IHS แยกระหว่างตลาดเพาเวอร์ซัพพลายสำหรับลูกค้าภายนอก (Merchant)
ซึ่งเป็นยอดจำหน่ายเพาเวอร์ซัพพลายให้กับลูกค้าทั่วไป ออกจากตลาดสำหรับลูกค้าภายใน
(Captive) ซึ่งเป็นยอดจำหน่ายเพาเวอร์ซัพพลายให้กับแผนกอื่นของบริษัทเดียวกัน ทั้งนี้ เดลต้า
อีเลคโทรนิคส์ (ประเทศไทย) จะเน้นตลาดเพาเวอร์ซัพพลายกลุ่มที่ไม่ใช่สินค้าโภคภัณฑ์
(Non-commodity) สำหรับลูกค้าภายนอกชนิด AC-DC และ DC-DC เป็นหลัก

รายงานดังกล่าวคาดว่าอัตราเติบโตเฉลี่ยสะสมต่อปี (CAGR) จะอยู่ที่ร้อยละ 3.2 ในช่วงปี 2558
– 2563 ส่วนตลาดเพาเวอร์ซัพพลายกลุ่มที่ไม่ใช่สินค้าโภคภัณฑ์ชนิด AC-DC และ DC-DC (หมายถึง
เป็นการใช้งานในเชิงอุตสาหกรรม เช่น
ระบบโรงงานอัตโนมัติและเครือข่ายโทรคมนาคมเซลลูลาร์ที่ไม่ใช่เพื่อการใช้งานส่วนบุคคล เช่น
โทรศัพท์มือถือและปริ้นเตอร์ เป็นต้น) คาดว่าจะมียอดขายรวมทั้งสิ้น 13,900
ล้านดอลลาร์สหรัฐภายในปี 2563 ในขณะที่ตลาดเพาเวอร์ซัพพลายทั้งหมด
ซึ่งรวมกลุ่มโภคภัณฑ์แล้วคาดว่าจะมียอดขายรวมทั้งสิ้น 23,900
ล้านดอลลาร์สหรัฐภายในช่วงเวลาดังกล่าว

  []ในปี 2558 ผู้จำหน่ายเพาเวอร์ซัพพลายรายหลัก 5 รายมีส่วนแบ่งตลาดรวมกันคิดเป็นร้อยละ
  41.5 ของยอดขายทั้งหมด นอกจากนี้ รายงานฉบับนี้ยังระบุด้วยว่ากลุ่มบริษัทเดลต้า
  อีเลคโทรนิคส์ยังครองความเป็นผู้นำอันดับหนึ่งของตลาดเพาเวอร์ซัพพลายได้อีกครั้งหนึ่งจากยอดขายที่สูงสุดในตลาด
  และเมื่อพิจารณาประกอบกับรายงานการวิเคราะห์ตลาดฉบับอื่นๆ แล้วจะเห็นได้ว่า ในปี 2560
  ส่วนแบ่งตลาดของผู้จำหน่ายเพาเวอร์ซัพพลายรายหลัก 5
  รายรวมกันจะเปลี่ยนแปลงเพียงเล็กน้อยเท่านั้น
  ส่วนการเปรียบเทียบยอดขายตามภูมิภาคดังปรากฏในรูปที่ 1
  แสดงให้เห็นว่าทวีปอเมริกามีอัตราการเติบโตสูงสุดเมื่อเทียบเป็นรายปี

รูปที่ 1. ตลาดลูกค้าภายนอกผลิตภัณฑ์เพาเวอร์ซัพพลาย AC-DC และ DC-DC จำแนกตามภูมิภาค

ที่มา: รายงาน ของ IHS เรื่อง “AC-DC & DC-DC Merchant Power Supplies – 2016”

ตลาดเพาเวอร์ซัพพลายชนิด AC-DC ที่เป็นและไม่เป็นสินค้าโภคภัณฑ์สำหรับลูกค้าทั่วไป

รายงานตลาดเพาเวอร์ซัพพลายสำหรับลูกค้าภายนอกชนิด AC-DC และ DC-DC ประจำปี 2559
ของ IHS ระบุว่ายอดขายทั่วโลกของเพาเวอร์ซัพพลายชนิด AC-DC
ที่เป็นและไม่เป็นสินค้าโภคภัณฑ์สำหรับลูกค้าทั่วไปจะหดตัวลงประมาณร้อยละ 6.6 และลดลงร้อยละ
0.6 ในปี 2559 และ 2560 ตามลำดับ สำหรับ CAGR
ของเพาเวอร์ซัพพลายกลุ่มที่ไม่ใช่สินค้าโภคภัณฑ์คาดว่าจะอยู่ที่ร้อยละ 9.2 ในช่วงปี 2558 ถึง
2563 และลดลงร้อยละ 3.8 สำหรับเพาเวอร์ซัพพลายกลุ่มสินค้าโภคภัณฑ์ นอกจากนี้
คาดว่ายอดขายเพาเวอร์ซัพพลายกลุ่มที่ไม่ใช่สินค้าโภคภัณฑ์จะอยู่ที่ 13,000
ล้านดอลลาร์สหรัฐภายในปี 2563 ในขณะที่ยอดขายเพาเวอร์ซัพพลายกลุ่มสินค้าโภคภัณฑ์จะอยู่ที่
6,900 ล้านดอลลาร์สหรัฐภายในช่วงเวลาเดียวกัน ทั้งนี้
ยอดขายที่ลดลงดังกล่าวเป็นผลมาจากการใช้งานในลักษณะที่เป็นสินค้าโภคภัณฑ์ลดลง เช่น
ในลักษณะที่เป็นการใช้งานกับคอมพิวเตอร์และอุปกรณ์สำนักงาน เป็นต้น ในขณะที่
ปัจจัยหลักที่ช่วยเพิ่มยอดขายของเพาเวอร์ซัพพลายกลุ่มที่ไม่ใช่สินค้าโภคภัณฑ์คือ
การใช้งานกับผลิตภัณฑ์กลุ่ม LED ให้แสงสว่าง แต่ถ้าตัด LED
ออกจากการคาดการณ์การขยายตัวดังกล่าวแล้ว CAGR ในระหว่างปี 2558 ถึง 2563
จะลดลงเหลือร้อยละ 1.7 ซึ่งรายงานของ IHS สรุปว่าเกิดจากการใช้งานเพาเวอร์ซัพพลายชนิด
AC-DC กลุ่มที่ไม่ใช่สินค้าโภคภัณฑ์ในรูปแบบต่างๆ นั้นปรับตัวลดลง

อุปกรณ์แปลงไฟ DC-DC (DC-DC Inverter)

ตามรายงานตลาดเพาเวอร์ซัพพลายสำหรับลูกค้าภายนอกชนิด AC-DC และ DC-DC ประจำปี 2559
ของ IHS CAGR ของอุปกรณ์แปลงไฟ DC-DC (DC-DC Inverter) จะอยู่ที่ร้อยละ 1.3 ในช่วงปี
2558 ถึง 2563 และยอดขายในปี 2559 คาดว่าจะอยู่ที่ 2,900 ล้านดอลลาร์สหรัฐ
ซึ่งถือว่าเพิ่มขึ้นร้อยละ 1.5 จากในปี 2558 ทั้งนี้ คาดว่าภายในปี 2563 ยอดขายอุปกรณ์แปลงไฟ
DC-DC จะอยู่ที่ประมาณ 3,000 ล้านดอลลาร์สหรัฐ

ตลาดยานยนต์ไฟฟ้า (Electric Vehicles - EV)

การเติบโตของตลาดยานยนต์ไฟฟ้า

รายงานสภาวะตลาดจากหลายแหล่งรวมทั้ง Technavio and Frost & Sullivan สรุปได้ว่า
ในปี 2558 ยอดขายรถยนต์ไฟฟ้าอยู่ที่ประมาณ 550,000 คัน จากยอดจัดส่งรถยนต์ทั้งสิ้น 92
ล้านคัน หรือคิดเป็นส่วนแบ่งตลาดของรถยนต์ไฟฟ้าในอัตราร้อยละ 0.6
ของตลาดยานยนต์ในภาพรวมในปี 2558

[]ย่างไรก็ตาม
แม้ว่าสัดส่วนยอดขายรถยนต์ไฟฟ้าทั้งหมดจะยังน้อยอยู่เมื่อเทียบกับยอดขายรถยนต์ในภาพรวม
แต่รายงานของ Bloomberg (“ยอดขายยานยนต์ไฟฟ้าจะมีสัดส่วนคิดเป็นร้อยละ 35
ของยอดขายรถใหม่ทั่วโลกภายในปี 2583”) ระบุว่า ภายในปี 2563
ยอดขายรถยนต์ไฟฟ้าจะมีสัดส่วนอยู่ที่ประมาณร้อยละ 3 (หรือ 2.7 ล้านคัน)
ของยอดขายรถยนต์ใหม่ทั่วโลกทั้งหมด และภายในปี 2583 ตัวเลขนี้น่าจะเพิ่มขึ้นเป็นร้อยละ 35
(มากกว่า 40 ล้านคัน) ตามที่ได้แสดงไว้ในรูปที่ 2

นอกจากนี้ รายงานการวิเคราะห์ตลาดยานยนต์ไฟฟ้าของ Bloomberg New Energy Finance
(BNEF) ยังระบุด้วยว่าราคาแบตเตอรี่ที่ลดลงร้อยละ 35
ในปีที่ผ่านมาจะเป็นปัจจัยสนับสนุนหลักให้ผู้บริโภคสามารถซื้อรถยนต์ไฟฟ้าได้ในราคาที่ใกล้เคียงกับรถยนต์ที่ใช้น้ำมันมากขึ้นภายในอีก
6 ปีข้างหน้า และรายงานดังกล่าวยังคาดการณ์ด้วยว่า ภายในปี 2563
ราคาของรถยนต์ไฟฟ้าที่ชาร์จไฟใช้งานได้ยาวนานในแต่ละรอบการชาร์จ (Long-range)
จะอยู่ในระดับที่ต่ำกว่า 22,000 ดอลลาร์สหรัฐ (ถ้าเทียบตามมูลค่าเงินในปัจจุบัน)
และรถที่ใช้ไฟฟ้าจะมีสัดส่วนคิดเป็นร้อยละ 35 ของรถยนต์ใหม่ทั่วโลก

อย่างไรก็ตาม
การเติบโตของตลาดยานยนต์ไฟฟ้าจะขึ้นอยู่กับการมีโครงสร้างพื้นฐานเพื่อหนุนเสริมการขยายตัวการใช้งานรถยนต์ไฟฟ้า
เช่น การมีสถานีชาร์จไฟรองรับอย่างทั่วถึงเป็นหลัก สำหรับเดลต้า อีเลคโทรนิคส์ (ประเทศไทย)
นั้น บริษัทฯ สามารถให้บริการโซลูชั่นการชาร์จไฟฟ้าสำหรับรถยนต์ไฟฟ้า ตลอดจนผลิตภัณฑ์อื่นๆ
ที่เกี่ยวข้องกับรถยนต์ไฟฟ้า (EV) และรถยนต์ไฮบริด (HEV) เช่น อุปกรณ์ประจุไฟฟ้าภายในรถยนต์
(Onboard Charger) อุปกรณ์ชุดเชื่อมต่อแบตเตอรี่ (Battery Junction Box)
อุปกรณ์แปลงไฟ (Inverter)
รวมถึงพัดลมแบบเงียบและประหยัดพลังงานสำหรับยานยนต์หลากหลายรูปแบบ

อุตสาหกรรม 4.0

แค่กระแสหรือการปฏิวัติที่แท้จริง

ตั้งแต่เริ่มมีการใช้คำว่าอุตสาหกรรม 4.0 (Industry 4.0) ในปี 2554
เห็นได้ชัดว่าการปฏิวัติอุตสาหกรรมจะยังคงเดินหน้าอย่างต่อเนื่อง
โดยเฉพาะอย่างยิ่งในช่วงหลายปีที่ผ่านมาที่เทคโนโลยีและอุตสาหกรรมก้าวหน้าขึ้นมาก
สำหรับอุตสาหกรรม 4.0 นั้นหมายถึง
เทคโนโลยีอัตโนมัติที่ใช้ในการผลิตที่อาศัยการแลกเปลี่ยนและการวิเคราะห์ข้อมูลร่วมกับระบบกายภาพที่ควบคุมโดยคอมพิวเตอร์
(Cyber-physical system) รวมถึงเทคโนโลยีการใช้อินเตอร์เน็ตเชื่อมต่ออุปกรณ์ต่าง ๆ
(Internet of things - IoT) และการประมวลผลแบบคลาวด์ (Cloud computing)
เพื่อสร้างระบบการผลิตที่เชื่อมต่อกันและมีประสิทธิภาพในการผลิตสูง
ซึ่งระบบดังกล่าวนั้นทำให้เกิดโรงงานที่สามารถผลิตแบบอัจฉริยะ (Smart factory) ได้

รายงานของ PwC เรื่อง “อุตสาหกรรม 4.0: การสร้างองค์กรดิจิทัล” ที่ได้ออกมาในปี 2559
ระบุว่าบริษัทอุตสาหกรรมต่าง ๆ น่าจะสามารถลดต้นทุนได้ประมาณร้อยละ 3.6 ต่อปีในช่วงอีก 5
ปีข้างหน้าจากการปรับปรุงภายในให้ห่วงโซ่มูลค่า (Value chain)
เกิดการบูรณาการกันได้อย่างมีประสิทธิภาพขึ้น ทั้งนี้ บริษัทเหล่านี้น่าจะมีรายได้สูงขึ้นประมาณร้อยละ
2.9 ต่อปีจากการปรับให้สินค้าและบริการเป็นดิจิทัล การนำเสนอบริการดิจิทัลรูปแบบใหม่ต่างๆ
ตลอดจนการสร้างโครงสร้างพื้นฐานเพื่อรองรับระบบนิเวศอุตสาหกรรม (Industrial
ecosystem) ทั้งนี้
รายงานดังกล่าวได้ทำการวิเคราะห์ข้อมูลจากการสำรวจบริษัทอุตสาหกรรมจำนวนกว่า 2,000
บริษัทใน 26 ประเทศ

นอกจากนี้ รายงานของ PwC ยังระบุด้วยว่ามูลค่าการลงทุนเพื่อเพิ่มสมรรถภาพด้านอุตสาหกรรม
4.0 ขององค์กรต่างๆ จะขยับตัวขึ้นไปอยู่ที่ประมาณร้อยละ 5
ของรายได้ทั้งหมดต่อปีขององค์กรในภาพรวม
โดยบริษัทกว่าครึ่งหนึ่งคาดว่าจะมีระยะเวลาคืนทุนอยู่ที่ประมาณ 2
ปีและผลลัพธ์ที่ได้น่าจะเป็นประโยชน์อย่างยิ่งเพราะในปัจจุบันรูปแบบการแข่งขันในตลาดได้เปลี่ยนเน้นให้น้ำหนักกับเทคโนโลยีมากขึ้น
และรายงานดังกล่าวยัง

[]ชี้ให้เห็นอีกด้วยว่ากว่า 1 ใน 3 ของบริษัทที่เข้าร่วมการสำรวจข้อมูลนั้นระบุว่า
บริษัทของตนสามารถดำเนินการแบบดิจิทัลขั้นสูงได้แล้วหรือได้นำรูปแบบขั้นสูงดังกล่าวมาใช้แล้ว
และบริษัท อีก 3 ใน 4
ที่ทำการสำรวจคาดหวังว่าจะสามารถดำเนินการในระดับดังกล่าวได้ภายในอีก 5 ปีข้างหน้านับจากปี
2559 (รูปที่ 3)

รูปที่ 3. การผลิตแบบอุตสาหกรรม:

อุตสาหกรรม 4.0
ได้กลายเป็นกลยุทธ์และวิธีดำเนินงานหลักของบริษัทผู้ผลิตด้านอุตสาหกรมหลายบริษัทเรียบร้อยแล้ว

เดลต้า อีเลคโทรนิคส์ (ประเทศไทย) จะได้รับประโยชน์อย่างยิ่งจากการเติบโตของอุตสาหกรรม
4.0 นี้ เนื่องจากบริษัทฯ
มีผลิตภัณฑ์และโซลูชั่นหลากหลายรูปแบบที่สามารถตอบสนองความต้องการที่หลากหลายของลูกค้าได้เป็นอย่างดี
อาทิ ผลิตภัณฑ์และโซลูชั่นอัตโนมัติสำหรับภาคอุตสาหกรรม ระบบสำรองไฟ (Uninterruptible
Power System - UPS) โซลูชั่นระบบสำรองไฟฟ้า (Mission Critical Infrastructure
Solution - MCIS) รวมถึงเพาเวอร์ซัพพลายเชิงอุตสาหกรรมและพัดลมระบายความแบบ DC
(DC brushless fan) อีกหลายชนิด เป็นต้น นอกจากนี้
เรายังสามารถนำองค์ความรู้มาปรับให้โรงงานของเราเป็นโรงงานอัจฉริยะ (Smart factory)
ได้เป็นอย่างดีอีกด้วย ดังนั้น เราจึงมั่นใจว่าในปี 2560 นี้ บริษัทฯ
จะสามารถสร้างโอกาสทางธุรกิจใหม่ๆ สืบเนื่องจากแนวโน้มของอุตสาหกรรม 4.0
ได้อย่างต่อเนื่อง
อีกทั้งยังสามารถลดต้นทุนและเพิ่มประสิทธิภาพในการผลิตโดยการปรับเปลี่ยนตนเองให้เข้าสู่ยุคอุตสาหกรรม
4.0 ได้อย่างแท้จริงอีกด้วย

ทิศทางการดำเนินธุรกิจในปี 2560

ภาพรวมการดำเนินงานของเดลต้าประเทศไทย

ในปี 2559 เดลต้า อีเลคโทรนิคส์ (ประเทศไทย) จำกัด (มหาชน)
ประสบความสำเร็จในการดำเนินโครงการด้านระบบงานอัตโนมัติได้แล้วเสร็จจำนวนกว่า 80
โครงการ ทั้งนี้ บริษัทฯ ได้ปรับปรุงโรงงานทั้งหมดให้ปฏิบัติงานภายใต้ระบบการผลิตอัจฉริยะ
(Delta Smart Manufacturing) และมีแผนระยะ 5
ปีในการนำระบบอัตโนมัติมาใช้ในสายการผลิตอย่างเต็มรูปแบบเพื่อให้เกิดประสิทธิภาพอย่างเต็มที่
การนำระบบอัตโนมัติมาใช้จะช่วยให้บริษัทฯสามารถเข้าถึงข้อมูลด้านขั้นตอนการผลิตผ่านแพลตฟอร์มเทคโนโลยีอินเตอร์เน็ตที่เชื่อมอุปกรณ์ทำให้สามารถใช้งานได้ทุกที่ทุกเวลา
(Internet of Thing – IoT)
อีกทั้งยังสามารถนำข้อมูลขนาดใหญ่มาใช้ในการวิเคราะห์และวางแผนการผลิตได้อย่างเหมาะสม
รวมทั้งสามารถปรับปรุงประสิทธิภาพของระบบโลจิสติกส์ ขั้นตอนการบำรุงรักษาเครื่องจักร
การควบคุมคุณภาพการผลิต รวมถึงกระบวนการอื่นๆ อีกเป็นจำนวนมาก

ในปี 2559 การดำเนินการผลิตของโรงงานในพม่าเป็นไปตามแผนที่ได้วางไว้ในปี 2559 โดย ณ
สิ้นปี 2559 โรงงานดังกล่าวมีพนักงานทั้งสิ้นจำนวน 400 คน
และสามารถผลิตชิ้นส่วนประเภทแมกเนติกส์ (Magnetics) ได้มากกว่าร้อยละ 6
ของปริมาณการผลิตชิ้นส่วนแมกเนติกส์ทั้งหมดของบริษัทฯ ทั้งนี้ คาดว่าในปี 2560
จำนวนพนักงานจะเพิ่มขึ้นเป็น 1,000 คน และสามารถผลิตชิ้นส่วนแมกเนติกส์ได้คิดเป็นร้อยละ 22
ของปริมาณการผลิตชิ้นส่วนแมกเนติกส์ทั้งหมดของบริษัทฯ ดังนั้น บริษัทฯ
จะยังมีพื้นที่ว่างสำหรับการขยายสายการผลิตได้อีก 1,394
ตารางเมตรที่จะสามารถนำไปใช้ผลิตผลิตภัณฑ์อื่นๆ เพื่อรองรับความต้องการของตลาดที่มีมากขึ้นได้

นอกจากนี้ ในช่วง 2 ปีที่ผ่านมา บริษัทฯ ประสบความสำเร็จในการวิเคราะห์คุณภาพ (Quality
Diagnosis) ได้เป็นอย่างดี
ตลอดจนได้ดำเนินโครงการปรับปรุงและบูรณาการกระบวนการปฏิบัติงานต่างๆ
ให้มีความสอดคล้องกันมากขึ้นเพื่อพัฒนาคุณภาพผลิตภัณฑ์และเพิ่มผลผลิต และในปี 2560 นี้
การวิเคราะห์คุณภาพจะมุ่งเน้นติดตามความก้าวหน้าของการปฏิบัติงานภายใต้ระบบการผลิตอัจฉริยะ
(Smart Manufacturing) อย่างต่อเนื่องต่อไป

สำหรับด้านการประหยัดพลังงาน บริษัทฯ
ได้ปรับปรุงโรงงานอย่างต่อเนื่องตลอดระยะเวลาหลายปีทีผ่านมา
และได้ดำเนินโครงการด้านการประหยัดพลังงานอย่างก้าวกระโดดจากการประหยัดพลังงานรูปแบบเดิมๆ
เช่น ในปี 2559 บริษัทฯ ได้ดำเนินโครงการหลัก 2 โครงการ
ประกอบด้วยโครงการขยายการติดตั้งแผงโซลาร์เซลล์และโครงการรีไซเคิลพลังงานจากกระบวนการทดสอบการทำงานของอุปกรณ์ในสภาพแวดล้อมที่มีอุณหภูมิสูงขึ้น
(Burn-in Energy Recycling)
โดยโครงการขยายการติดตั้งแผงโซลาร์เซลล์โดยการเพิ่มพื้นที่ติดตั้งแผงในพื้นที่จอดรถ
ระเบียงและหลังคา ซึ่งในปี 2559
ได้มีการติดตั้งแผงโซลาเซลในพื้นที่จอดรถและระเบียงแล้วเสร็จและสามารถผลิตไฟฟ้าได้รวม 887
kWp ซึ่งทำให้บริษัทฯ สามารถประหยัดไฟฟ้าได้เทียบเท่ากับ 3,250,000 kWh ต่อปี สำหรับในปี
2560 นี้
บริษัทฯมีแผนที่จะขยายการติดตั้งแผงโซลาเซลให้ครอบคลุมพื้นที่บริเวณหลังคาโดยมีเป้าหมายกำลังการผลิตไฟฟ้าทั้งสิ้น
1,920 kWp ซึ่งจะสามารถประหยัดไฟฟ้าได้เพิ่มอีก 3,350,000 kWh ต่อปี
และสำหรับโครงการรีไซเคิลพลังงานจากกระบวนการ Burn-in
ที่มาจากการแปลงไฟฟ้ากระแสตรงที่ได้จากกระบวนการนี้ให้เป็นไฟฟ้ากระแสสลับที่สามารถในกลับมาใช้ในระบบไฟฟ้า
คาดว่าโครงการนี้จะดำเนินการแล้วเสร็จในปี 2561และจะช่วยประหยัดไฟฟ้าได้ทั้งสิ้น 270,275
kWh ต่อปี

กลุ่มธุรกิจเพาเวอร์ซิสเต็มสำหรับระบบโทรคมนาคม (Telecom power systems) ในอินเดีย

อุตสาหกรรมโทรคมนาคมในอินเดียมีการเติบโตอย่างก้าวกระโดดอันเป็นผลจากความก้าวหน้าของเทคโนโลยี
4G LTE และในปัจจุบันอินเดียเป็นตลาดอินเตอร์เน็ตขนาดใหญ่ที่สุดเป็นอันดับ 3
ของโลกโดยมีผู้ใช้อินเตอร์เน็ตกว่า 40 ล้านรายในปี 2559 และผู้ใช้อินเตอร์เน็ต 7 จาก 8
รายเริ่มใช้งานอินเตอร์เน็ตผ่านโทรศัพท์มือถือ ทั้งนี้ คาดว่าผู้ใช้งานดังกล่าวจะเพิ่มขึ้นเป็น 60
ล้านรายในปี 2560

Reliance-Jio ซึ่งเป็นผู้ให้บริการโทรคมนาคมรายล่าสุดของอินเดียได้เริ่มให้บริการเครือข่าย 4G
LTE ตั้งแต่ไตรมาสสุดท้ายของปี 2559 โดยได้เสนอการส่งเสริมการขายที่น่าสนใจมาก
โดยเสนอให้ลูกค้าสามารถใช้บริการด้านวอยซ์ (Voice call) ฟรีตลอดชีพและด้านข้อมูล (Data)
ฟรีจนถึงเดือนมีนาคม 2560 นี้
แม้ว่าอุตสาหกรรมโทรคมนาคมของอินเดียจะมีพื้นฐานจากการให้บริการด้านวอยซ์มาโดยตลอด
แต่เทคโนโลยี VoLTE ใหม่ของ Reliance-Jio
ทำให้เกิดการเปลี่ยนแปลงรูปแบบการทำธุรกิจจากเดิมที่เน้นบริการด้านวอยซ์เป็นการเน้นบริการด้าน
Data แทน นอกจากนี้ Reliance-Jio
ยังเดินหน้าใช้กลยุทธ์การแข่งขันด้านราคาเพื่อขยายส่วนแบ่งในตลาดอีกด้วย

แม้ว่ามูลค่าธุรกิจของบริษัทฯที่ได้มาจากผู้นำในอุตสาหกรรมโทรคมนาคมหลายรายในอินเดีย อาทิ
Indus รวมถึง ATC และ Bharti จะเพิ่มสูงขึ้น
แต่รายรับในภาพรวมกลับหดตัวลงเล็กน้อยเนื่องจาก Reliance-Jio
ใช้กลยุทธ์การเช่าสถานที่แทนการลงทุนด้านโครงสร้างพื้นฐานของตนเอง อย่างไรก็ตาม เครือข่าย
4G LTE ของ Reliance-Jio ก็ช่วยเปิดโอกาสทางธุรกิจใหม่ ๆ
ทั้งทางด้านการออกแบบและจัดหาระบบไฟฟ้าขนาดเล็กจำนวนมากเพื่อใช้กับสถานีฐานขนาดเล็ก
(Pico cell) และโซลูชั่นไวไฟ (Wi-Fi solution) นอกจากนี้ บริษัทฯ
ยังประสบความสำเร็จในการพัฒนาอินเวอร์เตอร์ได้อย่างรวดเร็วทำให้ได้ส่วนแบ่งตลาดเพิ่มขึ้น

สำหรับความคืบหน้าในอุตสาหกรรมอื่นๆ ที่นอกเหนือจากอุตสาหกรรมโทรคมนาคมแล้ว
เดลต้าได้บรรลุข้อตกลงทางธุรกิจโครงการระบบตรวจตรา รักษาความปลอดภัย
และการจัดการจราจรในเมืองมูลค่าประมาณ 5 ล้านดอลลาร์สหรัฐกับ Larsen & Toubro
(กลุ่มธุรกิจข้ามชาติขนาดใหญ่ของอินเดีย)
ซึ่งทำให้เดลต้าสามารถยืนหยัดในตำแหน่งผู้นำในอุตสาหกรรมที่ไม่ใช่โทรคมนาคมได้ ทั้งนี้ นโยบาย
Smart Cities ของรัฐบาลอินเดียได้สร้างโอกาสทางธุรกิจที่หลากหลายให้กับบริษัทฯ นอกจากนี้
บริษัทฯ ยังมีโครงการอื่นๆ ที่กำลังดำเนินการอยู่และคาดว่าจะได้โครงการใหม่ๆ เพิ่มเติมในปี
2560 นี้ นอกจากนี้ บริษัทฯ ยังมีเป้าหมายทางธุรกิจใหม่อื่นๆ อาทิ
การเพิ่มฐานลูกค้าในอุตสาหกรรมขนส่งระบบรางและสาธารณูปโภค
และการรับสร้างอาคารสถานที่ครบวงจรแบบ turnkey
สำหรับลูกค้าขนาดใหญ่นอกเหนือจากธุรกิจระบบดาต้าเซ็นเตอร์แบบตู้ (Containerized Data
Center) อีกด้วย

กุล่มธุรกิจเพาเวอร์ซิสเต็มสำหรับระบบโทรคมนาคม (Telecom power systems)
ในภูมิภาคยุโรป ตะวันออกกลาง และแอฟริกา (EMEA)

แนวโน้มตลาดกลุ่ม EMEA ตั้งแต่ครึ่งแรกของปี 2559
ได้สร้างผลกระทบสืบเนื่องถึงยอดขายในไตรมาส 3
เนื่องจากการชะลอตัวของการเปิดตัวของเทคโนโลยีบรอดแบนด์โทรศัพท์มือถือ เช่น LTE และระบบ
3G Refresh ทั้งนี้ การหดตัวของเครือข่ายบรอดแบนด์โทรศัพท์มือถือและโครงสร้างพื้นฐานหลักอื่นๆ
ล้วนเป็นผลมาจากการที่ลูกค้ารายหลักของบริษัทฯ
โดยเฉพาะในพื้นที่ยุโรปและตุรกีได้ชะลอการขยายเครือข่ายลง อย่างไรก็ตาม
แม้ว่าภาวะตลาดจะไม่ดีเท่าที่ควร
แต่เดลต้าก็ยังคงพยายามรักษาฐานลูกค้ากลุ่มผู้ให้บริการโทรศัพท์มือถือรายใหญ่ในภูมิภาคนี้ไว้อย่างเหนียวแน่น
ทั้งนี้
ทิศทางตลาดโครงสร้างพื้นฐานของอุตสาหกรรมโทรคมนาคมกำลังเปลี่ยนแปลงไปในรูปแบบของโซลูชั่นมากขึ้น
นั่นหมายถึงโซลูชั่นสำหรับการปรับปรุงโครงสร้างพื้นฐาน เช่น
โซลูชั่นด้านพลังงานและการลดการปล่อยก๊าซคาร์บอนไดออกไซด์
จะมีแนวโน้มเป็นธุรกิจหลักของบริษัทฯต่อไป
และบริษัทฯยังให้ความสำคัญกับธุรกิจการใช้พลังงานแบบผสมผสาน (hybrid solution)
และโซลูชั่นการจัดการข้อมูลด้านพลังงานเพื่อให้ลูกค้าสามารถลดการใช้พลังงานและค่าใช้จ่ายด้านพลังงานได้อย่างมีประสิทธิภาพ
และสำหรับในปี 2560 นี้ บริษัทฯ
คาดว่าธุรกิจเหล่านี้จะเป็นส่วนสำคัญในการสร้างการเติบโตให้แก่บริษัทฯ ซึ่งอาจทำให้บริษัทฯ
จำเป็นที่จะต้องจัดให้มีการขยายสำนักงานขายและบริการให้เข้าไปในพื้นที่ที่ใกล้ลูกค้ามากขึ้น

กลุ่มธุรกิจเพาเวอร์ซัพพลายแบบมาตรฐานสำหรับภาคอุตสาหกรรม

กลุ่มธุรกิจเพาเวอร์ซัพพลายแบบมาตรฐานสำหรับอุตสาหกรรม (IPS)
สามารถสร้างกำไรเป็นเลขสองหลักได้ในปี 2559
แม้ว่ารายรับโดยรวมจะอยู่ในระดับใกล้เคียงกับช่วงหลายปีก่อนหน้านี้อันเป็นผลจากการย้ายฐานการผลิตผลิตภัณฑ์ราคาต่ำบางตัวไปที่ประเทศจีน
อย่างไรก็ตาม บริษัทฯ ได้เริ่มผลิตผลิตภัณฑ์ใหม่ที่มีมูลค่าสูงหลายรุ่นตั้งแต่ช่วงกลางปี 2559 ถึงปี
2560 ดังนั้น จึงคาดว่ารายรับจะเติบโตขึ้นอย่างสม่ำเสมอในปี 2560
โดยผลิตภัณฑ์ใหม่เหล่านี้ประกอบด้วย เพาเวอร์ซัพพลายประสิทธิภาพสูงรุ่น CliQ M และ
เพาเวอร์ซัพพลายสำหรับติดตั้งกับรางปีกนก (DIN Rail) ที่มีหน้าจอแอลซีดีรุ่น CliQ VA
และนอกเหนือจากผลิตภัณฑ์ประเภทออกแบบเฉพาะอีกหลายรายการแล้ว
การขายเพาเวอร์ซัพพลายที่ติดกับแผง (PMH panel mount power supply)
จะยังมีการเติบโตอย่างต่อเนื่องในปี 2560 และคาดว่ากลุ่มธุรกิจ IPS
จะสามารถผลักดันให้ยอดขายในภูมิภาค EMEA เพิ่มมากขึ้นโดยการสร้างทีมขายให้เข้มแข็งขึ้น
ส่วนการเจาะตลาดใหม่ในภูมิภาคเอเชียตะวันออกเฉียงใต้นั้น บริษัทฯ
จะใช้สำนักงานในภูมิภาคนี้และช่องทางอื่น ๆ
ที่มีอยู่ในปัจจุบันร่วมกับการสื่อสารและประชาสัมพันธ์ผ่านช่องทางออนไลน์
รวมถึงการปรับปรุงเว็บไซต์และโซเชียลมีเดีย การปรับปรุงผลการค้นหาผ่าน Google
การขยายรายชื่อผู้รับข่าวสาร (Subscriber list) ด้วยการปรับปรุงเนื้อหาหรือข้อมูล
รวมทั้งการเข้าร่วมงานแสดงสินค้าระดับนานาชาติให้มากขึ้นด้วย

ตลาดภูมิภาคเอเชียตะวันออกเฉียงใต้ (SEA) และตลาดออสเตรเลียและนิวซีแลนด์ (ANZ)

กลุ่มธุรกิจระบบอัตโนมัติสำหรับภาคอุตสาหกรรม (Industrial Automation - IA)

ปี 2559 ที่ผ่านมาถือเป็นปีที่ดีสำหรับธุรกิจระบบอัตโนมัติสำหรับอุตสาหกรรม บริษัทฯ
ได้เพิ่มศักยภาพด้านธุรกิจโดยปรับเปลี่ยนธุรกิจปัจจุบันให้เป็นธุรกิจที่รวมการออกแบบและติดตั้ง
(System integration หรือ SI) รวมถึงธุรกิจโซลูชั่นแบบครบวงจร โดยมีลูกค้าประเภท OEM
(เครื่องจักรสำหรับทำถุงพลาสติก) ซึ่งเป็นลูกค้ารายใหญ่ในประเทศไทย 2 รายและลูกค้าประเภท
SI รายใหม่ในเวียดนามอีก 1 ราย และบริษัทฯ ยังได้รับการแต่งตั้งเป็นผู้จัดจำหน่ายระบบเซอร์โว
(Servo system) อย่างเป็นทางการของผู้ผลิตสินค้าอุปโภคบริโภครายใหญ่รายหนึ่งในอินโดนีเซีย
อีกทั้งได้เข้าสู่ธุรกิจ HVAC และ WWW จากการนำ CP2000 Vector Control Drive
เข้าสู่ตลาดและเริ่มสร้างตลาดในสิงคโปร์และมาเลเซีย อย่างไรก็ตาม ในปี 2559 บริษัทฯ
ก็ต้องเผชิญกับอุปสรรคหลายประการ
เช่นปัญหาค่าเงินอ่อนตัวและการระดมทุนในตลาดที่ยากลำบากล้วนเป็นปัจจัยลบต่อธุรกิจในประเทศมาเลเซีย
อย่างไรก็ตาม บริษัทฯ ได้เรียนรู้จากปัญหาดังกล่าว
และจะหาตลาดเป้าหมายด้วยการกระจายตลาดเข้าไปสู่ประเทศต่างๆให้มากขึ้นด้วยการเน้นธุรกิจโซลูชั่นเป็นหลัก

ในปี 2560 บริษัทฯ จะพยายามเจาะตลาดในอุตสาหกรรมต่างๆ ให้หลากหลายมากขึ้น เช่น
อุตสาหกรรมอิเล็กทรอนิกส์ เครื่องประดับ อาหารและเครื่องดื่ม โลหะภัณฑ์และวัสดุก่อสร้าง เป็นต้น
นอกจากานี้ การพัฒนาระบบอัตโนมัติสำหรับอุตสาหกรรมก่อสร้างและโรงงานอุตสาหกรรม
ตลอดจนการการดำเนินการเพื่อให้ได้รับการยอมรับในการเป็นผู้จัดจำหน่ายของหน่วยงานที่เกี่ยวข้องในด้านการก่อสร้างอาคารของแต่ละชุมชนหรือแต่ละพื้นที่นับเป็นอีกเรื่องหนึ่งที่ธุรกิจด้านระบบอัตโนมัติอุตสาหกรรมของบริษัทฯจะให้ความสำคัญ

กลุ่มธุรกิจโซลูชั่นระบบสำรองไฟฟ้า (Mission Critical Infrastructure Solution -
MCIS)

หน่วยธุรกิจ MCIS
ยังคงสามารถรักษาตำแหน่งผู้นำในอุตสาหกรรมการจัดการพลังงานและการประหยัดพลังงาน
โดยบริษัทฯเป็นผู้ผลิต UPS ที่มีคุณภาพและประสิทธิภาพสูงชั้นนำของโลก นอกจากนี้แล้ว
โซลูชั่นอุปกรณ์เสริมและผลิตภัณฑ์สำหรับดาต้าเซ็นเตอร์ (Data center infrastructure
solutions - DCIM)
ของบริษัทฯช่วยให้ลูกค้าสามารถดำเนินงานได้อย่างต่อเนื่องได้แม้ในภาวะวิกฤติ
อีกทั้งยังทำให้ลูกค้าสามารถบริหารต้นทุนความเป็นเจ้าของ (Total Cost of Ownership -
TCO) ได้อย่างมีประสิทธิภาพอีกด้วย

เมื่อเทียบกับปีที่ผ่านมา ปี 2559 นับเป็นอีกหนึ่งปีที่กลุ่มธุรกิจนี้เติบโตอีกกว่าร้อยละ 50
โดยบริษัทฯได้รับโครงการขนาดใหญ่ของภาครัฐในประเทศไทย สิงคโปร์ ฟิลิปปินส์ และออสเตรเลีย
ซึ่งเป็นโครงการที่สำคัญด้านอุตสาหกรรมโทรคมนาคม การผลิตแบบไฮเทค
และอุตสาหกรรมการบริการ

สำหรับทิศทางของธุรกิจนี้ในปี 2560 นั้น บริษัทฯ
จะเน้นธุรกิจดาต้าเซ็นเตอร์ทั้งในระดับโลกและระดับภูมิภาคและธุรกิจการเป็นเจ้าของหรือผู้ดำเนินการร่วมในธุรกิจการให้บริการด้านดาต้าเซ็นเตอร์
(Colocation operator/owner) พร้อมไปกับการให้ความสำคัญเพิ่มขึ้นในการธุรกิจด้าน ICT
ด้วยการให้บริการกับลูกค้าที่เป็นบริษัทข้ามชาติที่ต้องการติดตั้งระบบภายในสำนักงาน นอกจากนี้
การเสริมโมดูลในโซลูชั่น DCIM จะทำให้กลุ่มธุรกิจ MCIS
ของเดลต้าก้าวขึ้นเป็นผู้นำในอุตสาหกรรมการบริหารจัดการงานระบบดาต้าเซ็นเตอร์ ดังนั้น บริษัทฯ
จะเร่งพัฒนาความสามารถของบริษัทฯ ให้สามารถรองรับลูกค้าได้ทั้งในระดับภูมิภาคและโลก

เพื่อสานต่อแผนงานด้านการสร้างแบรนด์และคุณค่าตลอดจนการบริหารช่องทางการตลาดและลูกค้ารายสำคัญให้มีประสิทธิภาพมากขึ้น
ทีมงานที่ดูแลภูมิภาคเอเชียตะวันออกเฉียงใต้จะยังคงเดินหน้าเจาะกลุ่มลูกค้าในหลากหลายอุตสาหกรรม
โดยเฉพาะอย่างยิ่ง เทคโนโลยีสารสนเทศ การผลิตด้วยเทคโนโลยีไฮเทค
และอุตสาหกรรมด้านสุขภาพ นอกจากนี้
บริษัทฯยังมีแผนที่จะขยายตลาดให้กว้างมากขึ้นโดยผ่านทั้งช่องทางพันธมิตรธุรกิจและซัพพลายเชน

ผลิตภัณฑ์ DES (Delta Energy System - DES)

กลุ่มธุรกิจเซิร์ฟเวอร์ เครือข่าย และโทรคมนาคม (Server, Networking and Telecom -
SNT)

ปี 2559 ที่ผ่านมาเป็นปีที่กลุ่มธุรกิจ SNT มีความผันผวนสูง
เนื่องจากแม้ว่ากลุ่มธุรกิจโทรคมนาคมจะเติบโตอย่างต่อเนื่องตลอดทั้งปี
แต่กลุ่มธุรกิจดาต้าเซ็นเตอร์กลับชะงักงันเนื่องจากลูกค้าเก่าประสบกับภาวะอิ่มตัวอย่างกะทันหัน
จึงทำให้ยอดขายของกลุ่มธุรกิจเซิร์ฟเวอร์ระดับไฮเอนด์จึงได้รับผลกระทบเป็นอย่างมากในปี 2559
เนื่องจากตลาดเปลี่ยนไปใช้บริการคลาวด์ (Cloud) และสื่ออื่นๆ
เพื่อเชื่อมต่อกับเซิร์ฟเวอร์ขนาดเล็กแทนการใช้เซิร์ฟเวอร์ขนาดใหญ่แบบเดิม
สำหรับผลิตภัณฑ์ด้านเซิร์ฟเวอร์เครือข่าย แม้ว่าจะมียอดขายมีการเติบโตที่ดี
แต่ก็ยังไม่สามารถชดเชยกับยอดขายผลิตภัณฑ์กลุ่มเซิร์ฟเวอร์ไฮเอนด์ที่ลดลงอย่างได้

อย่างไรก็ตาม แม้ว่ายอดขายผลิตภัณฑ์รุ่นเดิมของกลุ่มธุรกิจ SNT จะหดตัวลง
แต่กลุ่มธุรกิจนี้ก็ยังสามารถสร้างฐานลูกค้ารายใหม่ๆ
ได้หลายรายจากการพัฒนาเทคโนโลยีและการออกแบบผลิตภัณฑ์แบบ 1-N
ให้ทันสมัยและมีประสิทธฺภาพมากขึ้น
นอกจากนี้ยังคาดว่าผลิตภัณฑ์ใหม่หลายตัวที่ได้ออกสู่ท้องตลาดไปแล้วและกำลังจะออกจำหน่ายในปี
2560 นี้จะช่วยสร้างโอกาสทางธุรกิจให้บริษัทฯ ได้อย่างมาก โดยเฉพาะกับกลุ่มลูกค้าที่เป็นธุรกิจ
Startup และธุรกิจขนาดกลาง
ซึ่งเป็นกลุ่มลูกค้าที่มีความต้องการเพิ่มขึ้นอย่างต่อเนื่องในช่วงหลายปีที่ผ่านมา ทั้งนี้
ทีมงานด้านการขายของบริษัทฯจะพยายามอย่างต่อเนื่องในการเสาะหาลูกค้ารายใหม่เพิ่มขึ้นเนื่องจากตลาดยังคงมีศักยภาพในการเติบโตในระดับที่สูง

กลุ่มธุรกิจด้านอุตสาหกรรมและการแพทย์

ในปี 2559 กลุ่มธุรกิจนี้ถือว่ามีความมั่นคงดังจะเห็นจากยอดขายที่เพิ่มขึ้นร้อยละ 9
และกำไรสุทธิที่เพิ่มขึ้นร้อยละ 6 จากปีก่อน สำหรับความสำเร็จที่สำคัญในปี 2559
ของกลุ่มธุรกิจนี้คือ การเปิดตัวเพาเวอร์ซัพพลายสำหรับ DIN Rail รุ่นที่ 4 ซึ่งใช้ NFC
ในการทำคอนฟิกเกอร์เรชันเพื่อตอบสนองความต้องการของตลาดในยุคอุตสาหกรรม 4.0

ในด้านผลิตภัณฑ์เพื่ออุตสาหกรรมการแพทย์นั้น
ตลาดเครื่องอัลตราซาวน์ระดับพรีเมียมจะยังคงเป็นตลาดหลักของบริษัทฯ
เนื่องจากการได้รับรางวัลเพิ่มเติมสำหรับกลุ่มผลิตภัณฑ์นี้ และบริษัทฯ
ยังไม่หยุดนิ่งในการเจาะตลาดลูกค้ารายใหญ่เพื่อก้าวขึ้นสู่ตำแหน่งผู้นำ 3 รายแรกของอุตสาหกรรมนี้
สำหรับในปี 2560 บริษัทฯ
จะเน้นการรักษาฐานลูกค้าเดิมไว้ให้ได้มากที่สุดเนื่องจากการเปลี่ยนแปลงทางเทคโนโลยีอย่างรวดเร็วของอุตสาหกรรมนี้

กลุ่มธุรกิจแบตเตอรี่สำหรับผลิตภัณฑ์กลุ่มอุตสาหกรรมที่นอกเหนือจากกลุ่มยานยนต์ไฟฟ้า
คาดว่าจะมีศักยภาพในการเติบโตสูง เนื่องจากแบตเตอรี่ลิเทียม-ไอออนมีราคาถูกลง
ประกอบกับมีการนำระบบอัตโนมัติมาใช้ในภาคอุตสาหกรรมมากขึ้น
จึงทำให้ตลาดระบบการขนถ่ายการวัสดุมีการขยายตัวรวมทั้งทำให้อุตสาหกรรมแบตเตอรี่มีการเปลี่ยนแปลงอย่างมีนัยสำคัญ
สำหรับกลุ่มธุรกิจโซลูชั่นแบตเตอรี่ภายในยานยนต์ (on-board) แบบสถานี และแบบไร้สาย
ถือว่ายังมีอนาคตที่สดใส โดยบริษัทฯ จะเข้าร่วมงานแสดงสินค้า ProMat
ซึ่งเป็นงานแสดงสินค้าด้านระบบการขนถ่ายวัสดุในเดือนเมษายน 2560
ที่ชิคาโกเพื่อแสดงศักยภาพของผลิตภัณฑ์ของบริษัทฯ

กลุ่มธุรกิจอุตสาหกรรมยานยนต์ของ DES

ในปี 2559 กลุ่มธุรกิจอุตสาหกรรมยานยนต์ของบริษัทฯ
สามารถสร้างยอดขายได้ตามเป้าหมายที่กำหนดไว้เนื่องจากการเพิ่มขึ้นของอุปสงค์ของตลาดอุปกรณ์ประจุไฟแบบออนบอร์ด
(On-board charger - OBC) ซึ่งเป็นผลให้บริษัทฯ
ได้รับคำสั่งซื้ออย่างต่อเนื่องไปถึงช่วงไตรมาสที่ 4 ของปี 2559 และต้นปี 2560
ทำให้คาดว่ายอดขายในปี 2560 จะเพิ่มขึ้นด้วย

นอกจากผลิตภัณฑ์ OBC ขนาด 3.3 kW และ 7.2 kW แล้ว ในปี 2560 นี้ บริษัทฯ
จะนำอุปกรณ์แปลงแรงดันกระแสตรง (DC/DC converter) และอุปกรณ์เชื่อมต่อแบตเตอรี่
(Battery connection unit)
อีกหลายรุ่นเพื่อมุ่งสู่กลุ่มตลาดผู้ผลิตรถยนต์ชั้นนำในลักษณะของธุรกิจ OEM
โดยผลิตภัณฑ์เหล่านี้มุ่งสนองความต้องการของตลาดยานยนต์แบบพลักอิน ไฮบริด (Plug-in
hybrid electrical vehicle - PHEV) เป็นหลัก อย่างไรก็ตาม การพัฒนาผลิตภัณฑ์ OBC
ในปัจจุบันมิได้มุ่งเน้นแค่การเพิ่มกำลังไฟให้ถึงขนาด 11 kW
แต่ยังเน้นรูปแบบการใช้งานให้ได้กับยานยนต์ไฟฟ้าเต็มรูปแบบอีกด้วย

นอกจากการให้ความสำคัญกับการพัฒนาผลิตภัณฑ์ให้มีความหลากหลายมากขึ้น บริษัทฯ
ยังได้มุ่งขยายธุรกิจไปยังธุรกิจประเภท OEM เพื่อเป็นการขยายฐานลูกค้าในปี 2560
พร้อมทั้งจะทำการพัฒนาอีกหลายๆ ด้านอย่างต่อเนื่องในปีต่อๆ ไปด้วย

ความเสี่ยงกลายมาเป็นส่วนหนึ่งของการบริหารจัดการและกิจกรรมทางธุรกิจที่นับวันยิ่งมีความซับซ้อน
ตามการเปลี่ยนแปลงอย่างรวดเร็วของสภาพแวดล้อมทางธุรกิจในปัจจุบัน บริษัทฯ
ยกระดับเรื่องการบริหารความเสี่ยงให้ทุกคนตระหนักอย่างต่อเนื่องทั่วทั้งองค์กรเนื่องจากบริษัทฯ
เชื่อมั่นว่าการบริหารความเสี่ยงถือเป็นหนึ่งในเครื่องมือที่มีประสิทธิภาพมากที่สุด
ที่นอกจากจะช่วยให้มั่นใจว่าบริษัทฯ มีการบริหารจัดการที่ดีแล้ว
ยังช่วยให้องค์กรบรรลุวัตถุประสงค์ได้ตามเป้าหมาย คณะกรรมการบริษัท
ได้แต่งตั้งคณะกรรมการบริหารความเสี่ยง
โดยได้กำหนดนโยบายการบริหารความเสี่ยงที่ครอบคลุมทั้งองค์กรและขยายไปยังเครือข่าย
เพื่อให้แน่ใจว่าบริษัทฯ มีกระบวนการบริหารความเสี่ยงหรือวางระบบต่างๆ
ที่จะช่วยบรรเทาผลกระทบให้กับองค์กรได้อย่างเหมาะสม

คณะกรรมการบริหารความเสี่ยง

ประธานคณะกรรมการบริหารความเสี่ยงดำรงตำแหน่งโดยประธานบริหารและ
เป็นหนึ่งในคณะกรรมการบริษัท คณะกรรมการบริหารความเสี่ยงมีสมาชิกไม่น้อยกว่าห้าคน
ประกอบด้วยหัวหน้าของฝ่ายบริหารหลักต่างๆ และ/หรือบุคคลที่ได้รับมอบหมาย
จากคณะกรรมการบริษัท หรือประธานคณะกรรมการบริหารความเสี่ยง ในกรณีที่จำเป็น
คณะกรรมการฯ อาจเชิญบุคคลอื่นที่มีส่วนเกี่ยวข้อง
หรือผู้ที่รับผิดชอบเรื่องที่เกี่ยวข้องกับวาระการประชุมนั้นๆ
เข้าร่วมประชุมกับคณะกรรมการบริหารความเสี่ยงด้วย

หน้าที่และความรับผิดชอบของคณะกรรมการบริหารความเสี่ยง

  1. กำหนดกระบวนการบริหารความเสี่ยง

  2.
  ดำเนินการบริหารจัดการความเสี่ยงด้วยการมอบหมายการจัดการความเสี่ยงให้กับผู้จัดการที่รับผิดชอบงานโดยตรง

  3. พัฒนาและทบทวน แผนกลยุทธ์การจัดการความเสี่ยง

  4. รายงานผลการบริหารความเสี่ยงทุกครึ่งปี และ/หรือ เมื่อเห็นว่ามีความจำเป็น
  ต่อคณะกรรมการตรวจสอบ และรายงานต่อคณะกรรมการบริษัทอย่างน้อยปีละหนึ่งครั้ง

  5. ตรวจสอบ และปรับปรุงการบริหารจัดการความเสี่ยงอย่าง สม่ำเสมอและต่อเนื่อง

  6. คณะกรรมการฯ
  อาจขอคำแนะนำจากที่ปรึกษาในสาขาวิชาชีพที่เกี่ยวข้องกับความเสี่ยงได้ในบางกรณี

[]

กระบวนการบริหารจัดการความเสี่ยง

เพื่อให้กรอบการบริหารความเสี่ยงที่วางไว้สามารถนำไปสู่ขั้นตอนปฏิบัติงาน
คณะกรรมการบริหารความเสี่ยง ได้กำหนดแนวทางปฏิบัติและแนวทางการบริหารความเสี่ยง
ให้กับผู้บริหารได้รับทราบ โดยข้อมูลดังกล่าวจะถูกบันทึกไว้ใน
"กฎบัตรคณะกรรมการบริหารความเสี่ยง"

คณะกรรมการบริหารความเสี่ยงจะให้คำปรึกษาฝ่ายบริหาร
ในการดำเนินการบริหารความเสี่ยงตามนโยบายที่วางไว้
โดยได้รับการสนับสนุนจากผู้จัดการบริหารความเสี่ยงที่ทำหน้าที่ในแต่ละแผนก ทั้งนี้
ฝ่ายบริหารและหัวหน้าฝ่ายงานหลักจะต้องระบุความเสี่ยงต่างๆ ที่อาจเกิดขึ้น
พร้อมกับชี้แจงสาเหตุที่ทำให้เกิดความเสี่ยงนั้นๆ สิ่งที่เป็นประเด็นความเสี่ยง วิธีการวัดความเสี่ยง
ระดับของความเสี่ยง และลำดับความสำคัญ ทั้งหมดนี้เพื่อให้สามารถกำหนดกระบวนการ
และกลยุทธ์ในการบริหารความเสี่ยง โดยผู้จัดการความเสี่ยงมีหน้าที่สรุปข้อมูลต่างๆ
เพื่อนำเสนอต่อคณะกรรมการบริหารความเสี่ยง

คณะกรรมการบริหารความเสี่ยงจะทบทวนข้อมูลดังกล่าวโดยจัดลำดับความสำคัญ
พัฒนาและทบทวนแผนกลยุทธ์การจัดการความเสี่ยงที่เสนอมาจากแต่ละหน่วยงาน (ถ้ามี)
พร้อมพิจารณาความสอดคล้องกับการประเมินความเสี่ยง และขั้นตอนดำเนินการบริหารจัดการ
หลังจากนั้นจึงจัดส่งรายงานสถานะของการบริหารจัดการความเสี่ยง ให้กับคณะกรรมการตรวจสอบ
หรือคณะกรรมการของบริษัทฯ อย่างน้อยปีละ 2 ครั้ง

ความเสี่ยงหลักที่สำคัญและกลยุทธ์การบริหารจัดการ

1.  การบริหารความเสี่ยงทางการเงิน

    1.  ความเสี่ยงจากความผันผวนของเศรษฐกิจโลก

ในปี 2559 น่าจะสรุปได้ว่า "ผิดคาด"
ตั้งแต่เรื่องที่คนอังกฤษลงคะแนนเสียงข้างมากเลือกออกจากสหภาพยุโรป (Brexit)
จนถึงเรื่องที่นายโดนัลด์ ทรัมป์ ได้รับเลือกเป็นประธานาธิบดีสหรัฐ นอกจากนี้ ยังมีเหตุการณ์อื่นๆ
เช่น การชะลอตัวทางเศรษฐกิจของจีน การทยอยปรับขึ้นของอัตราดอกเบี้ย
นโยบายของธนาคารกลางสหรัฐ ซึ่งส่งผลกระทบต่อการฟื้นตัวของเศรษฐกิจโลกอย่างมีนัยสำคัญ
โดยเฉพาะอย่างยิ่งในยุโรป เอเชีย และ ตลาดเกิดใหม่

บริษัทฯ
เชื่อว่าเศรษฐกิจโลกโดยรวมยังคงเปราะบางจึงคอยเฝ้าระวังสถานการณ์ทางเศรษฐกิจและดำเนินสองมาตรการควบคู่กันเพื่อช่วยลดความเสี่ยงดังกล่าว
โดยด้านหนึ่งได้พัฒนาผลิตภัณฑ์และบริการอย่างต่อเนื่อง
เพื่อตอบสนองความต้องการของตลาดและอีกด้านหนึ่งก็มุ่งเน้นปรับปรุงกระบวนการผลิตภายในเพื่อสร้างการทำกำไร

  1.2 ความเสี่ยงจากอัตราแลกเปลี่ยน

ในช่วงเก้าเดือนแรกของปี 2559
การท่องเที่ยวและการใช้จ่ายภาครัฐเป็นปัจจัยหลักที่ผลักดันการเติบโดทางเศรษฐกิจของประเทศไทยแม้ว่า
การลงทุนภาคเอกชนจะมีแนวโน้มฟื้นตัว แต่ภาคการผลิตก็ยังขยายตัวในระดับต่ำ
ค่าเงินบาทก็แข็งขึ้นต่อเนื่องจากการไหลเข้าของเงินลงทุน ทั้งในตลาดตราสารหนี้และตลาดทุน

ในช่วงไตรมาสสุดท้ายของปี 2559 ค่าเงินบาทค่อนข้างผันผวน ทั้งจากปัจจัยภายในและภายนอก
เช่น การที่คนอังกฤษลงคะแนนเสียงข้างมากเลือกออกจากสหภาพยุโรป (Brexit)
การชนะเลือกตั้งเป็นประธานาธิบดีสหรัฐ ของนายโดนัลด์ ทรัมป์ และการเสด็จสวรรคต
ของพระบาทสมเด็จพระปรมินทรมหาภูมิพลอดุลยเดช ทุกเหตุการณ์
ล้วนเป็นสาเหตุของความความผันผวนของอัตราแลกเปลี่ยน
สกุลเงินดอลลาร์สหรัฐอเมริกาต่อเงินบาทไทย ที่ส่งผลกระทบการดำเนินงานของบริษัทฯ
เนื่องจากรายได้หลักของ บริษัทฯ และ บริษัทย่อย ส่วนใหญ่อยู่ในรูปของสกุลเงินดอลลาร์สหรัฐฯ
ทำให้ กำไรจากอัตราแลกเปลี่ยนลดลงจาก 412 ล้านบาทในปีที่ 2558 เป็น 183 ล้านบาทในปี
2559

บริษัทฯ ยังคงดำเนินนโยบายการป้องกันความเสี่ยง
เพื่อช่วยลดภาระจากความผันผวนของอัตราแลกเปลี่ยน
โดยเลือกวิธีการป้องกันความเสี่ยงแบบธรรมชาติ (Natural Hedge)
ในการสร้างสมดุลของสินทรัพย์และหนี้สินของบริษัทฯ ที่เป็นสกุลเงินต่างประเทศ นอกจากนี้ บริษัทฯ
ยังคงใช้สัญญาซื้อขายเงินตราต่างประเทศเพื่อคุ้มครองสถานะสุทธิของแต่ละสกุลเงินแบบเต็มจำนวน
ซึ่งนโยบายนี้จะช่วยในการลดความเสี่ยงทั้งจากความผันผวนของอัตราแลกเปลี่ยน
หรืออัตราดอกเบี้ยอย่างมีประสิทธิภาพ ทั้งนี้
ในการบริหารจัดการความเสี่ยงจากอัตราแลกเปลี่ยนเงินตราต่างประเทศ
บริษัทฯมีจุดมุ่งหมายหลักเพื่อลดความเสี่ยงและหลีกเลี่ยงการเก็งกำไร
ด้วยค่าใช้จ่ายที่สมเหตุสมผลต่อการทำธุรกรรมป้องกันความเสี่ยงนั้นๆ

นอกเหนือจากการจัดการความเสี่ยงในสกุลเงินดอลลาร์สหรัฐแล้วบริษัทฯ
ยังต้องบริหารจัดการสกุลเงินอื่นที่ใช้ดำเนินงานในประเทศที่บริษัทย่อยตั้งอยู่ เช่น
เงินรูปีของอินเดียและอื่นๆ การบริหารความเสี่ยงของแต่ละสกุลเงิน
จะแตกต่างกันตามสถานการณ์ในแต่ละประเทศนั้น ดังนั้นบริษัทฯ
จำเป็นต้องติดตามสถานการณ์อย่างใกล้ชิด

  1.3. ความเสี่ยงในการเรียกชำระหนี้

อัตราการฟื้นตัวของเศรษฐกิจโลกยังคงซบเซา
ซึ่งอาจมีผลกระทบอย่างมีนัยสำคัญในการเรียกชำระหนี้จากลูกค้า
แต่ด้วยการบริหารที่มีประสิทธิภาพและมีประสบการณ์ในการบริหารจัดการลูกหนี้
รวมถึงระบบควบคุมสินเชื่อและประสบการณ์ของบุคลากรที่แม้ว่าในหลายๆ ปีที่ผ่านมา บริษัทฯ
ต้องเผชิญกับความท้าทายในรูปแบบต่างๆ
ก็ยังสามารถบริหารลูกหนี้และการเรียกชำระหนี้ได้อย่างน่าพอใจ
ดังจะเห็นได้จากจำนวนลูกหนี้การค้าค้างชำระตั้งแต่ 6 เดือนขึ้นไปมีสัดส่วนเพียงประมาณร้อยละ
1.3 ของลูกหนี้การค้ารวม ซึ่งทำให้มั่นใจได้ว่า บริษัทฯ
มีกระแสเงินสดรับสม่ำเสมอและเพียงพอที่จะสนับสนุนการดำเนินงานธุรกิจ

แต่อย่างไรก็ตาม ด้วยสภาวะทางเศรษฐกิจโลกที่เปราะบาง บริษัทฯ
ยังต้องติดตามสถานการณ์อย่างใกล้ชิดและประเมินสถานการณ์อย่างต่อเนื่องว่าจะมีปัจจัยใดๆ
ที่อาจส่งผลกระทบต่อการดำเนินงานของบริษัทฯและฐานะทางการเงินของลูกค้า
ทั้งนี้เพื่อให้แน่ใจว่าจะสามารถเก็บเงินจากลูกหนี้ได้ นอกจากนี้ บริษัทฯ
ยังใช้การประกันสินเชื่อเพื่อลดความเสี่ยงในการซื้อขายสินค้าอีกด้วย

2.  การบริหารความเสี่ยงการลงทุนขององค์กร

โดยทั่วไป การลงทุนและการให้ความช่วยเหลือทางการเงินแก่บริษัทย่อยเป็นธุรกรรมที่มีความเสี่ยง
แนวทางการบริหารความเสี่ยงที่บริษัทฯ ทำคือ การตรวจสอบอย่างใกล้ชิด
มีการควบคุมรายได้และค่าใช้จ่าย บัญชีลูกหนี้
และกิจกรรมที่เกี่ยวข้องกับการบริหารจัดการและการเงิน นอกจากนี้ บริษัทฯ
ยังจัดให้มีการพบปะกันเป็นครั้งคราวของผู้บริหารจากบริษัทย่อยในลักษณะของการฝึกอบรม
การประชุมหรือการประเมินผลการดำเนินงาน ซึ่งปกติบริษัทฯ ก็จัดให้มีการประชุมวิดีโอทางไกล
อย่างสม่ำเสมอ ทั้งนี้
ไม่เพียงเพื่อให้มั่นใจถึงประสิทธิภาพการบริหารงานให้เป็นไปในทิศทางเดียวกัน
แต่ยังช่วยสร้างขวัญและกำลังใจในการทำงานร่วมกันอีกด้วย

3.  การจัดการความเสี่ยงในห่วงโซ่อุปทาน

บริษัทฯได้ประเมินปัจจัยเสี่ยงที่สำคัญตลอดห่วงโซ่อุปทาน ทั้งนี้
เพราะการบริหารจัดการห่วงโซ่อุปทานที่ไม่ถูกต้องจะส่งผลกระทบต่อความเชื่อมั่นของผู้บริโภคและผู้มีส่วนได้เสียอื่นๆ
ตลอดจนส่งผลกระทบต่อการดำเนินงานในอนาคตด้วย ในปี 2559
สถานการณ์ด้านอุปทานโดยรวมเป็นปกติดี บริษัทฯไม่ต้องเผชิญกับปัญหาร้ายแรงใดๆ
ที่เกี่ยวข้องกับการจัดหาวัตถุดิบ แม้ว่าจะมีความไม่แน่นอนทั้งทางการเมืองและเศรษฐกิจ
ตลอดจนเหตุการณ์ที่ไม่คาดคิดต่างๆ เช่นการชะลอตัวของการเติบโตทางเศรษฐกิจของประเทศจีน
ความอ่อนแอทางการเงินของตลาดเกิดใหม่ ผลกระทบจากการก่อการร้ายที่เคลื่อนไหวข้ามพรมแดน
และผลกระทบจากการที่ประเทศสหราชอาณาจักรออกจากการเป็นสมาชิกสหภาพยุโรป (Brexit)
และถึงแม้ว่าจะยังไม่เล็งเห็นความเสี่ยงที่อาจเกิดขึ้น จากปัญหาอุปทาน บริษัทฯ
ยังคงติดตามสถานการณ์อย่างใกล้ชิด เพื่อให้แน่ใจว่าการดำเนินงานจะไม่อยู่ในภาวะชะงักงัน

เพื่อให้แน่ใจว่ามีอุปทานที่มีคุณภาพดีและมีความต่อเนื่อง บริษัทฯจึงให้ความสำคัญกับการจัดการ
ทั้งซัพพลายเออร์หลัก (Key/Critical suppliers) และวัตถุดิบที่สำคัญ (Key/Critical
parts) ในกรอบจัดการซัพพลายเออร์ของเรา นอกเหนือจากการประเมินเทคโนโลยี คุณภาพ
การตอบสนอง ประสิทธิภาพการส่งมอบ และราคาสินค้าของซัพพลายเออร์แล้ว บริษัทฯ
ยังเน้นไปที่การจัดการอุปทาน และอุปสงค์ของวัตถุดิบที่สำคัญนั้นๆ โดยใช้ประมาณการของผู้ใช้
ความต้องการติดตั้งระบบ และระดับสินค้าคงคลังของซัพพลายเออร์
โดยทั่วไปบริษัทฯจะเลือกซัพพลายเออร์ในท้องถิ่น เนื่องจากมีความได้เปรียบในด้านเวลาการส่งมอบ
และการตอบสนองต่อคำสั่งซื้อ ทั้งนี้ ซัพพลายเออร์ในท้องถิ่นเหล่านั้นต้องมี เทคโนโลยี
คุณภาพและราคา ตามมาตรฐานที่บริษัทฯกำหนดด้วย

หลังวิกฤตการเงินทั่วโลก
บริษัทฯได้ดำเนินการวิเคราะห์สถานะทางการเงินในเชิงลึกของซัพพลายเออร์ที่สำคัญ
รวมทั้งได้จัดหาผู้ขายวัตถุดิบให้มีมากราย
และมีวัตถุดิบกระจายอยู่ในหลายภูมิภาคของสายการผลิตของซัพพลายเออร์
เพื่อลดความเสี่ยงจากการขาดแคลนวัตถุดิบที่อาจเกิดจากความผิดปกติอย่างรุนแรงของสภาพอากาศ
หรือภัยพิบัติร้ายแรงในวันข้างหน้า

สำหรับความพยายามที่จะลดความเสี่ยงด้านสิ่งแวดล้อม สังคมและธรรมาภิบาล (ESG Risk)
ให้กับซัพพลายเออร์ในห่วงโซ่อุปทานและเพื่อเพิ่มขีดความสามารถในการแข่งขัน
เดลต้าประเทศไทยได้เริ่มส่งเสริม ให้มีฝ่ายปฏิบัติการตรวจสอบและให้คำปรึกษาตามแนวทางของ
EICC (EICC Verification Consultant) ตั้งแต่ปี 2557 ทั้งนี้
ฝ่ายดังกล่าวได้ถูกจัดตั้งขึ้นจากการร่วมมือของหลายฝ่ายภายในบริษัทฯ
ประกอบด้วยฝ่ายพัฒนาทรัพยากรมนุษย์ ฝ่ายความปลอดภัยแรงงาน ฝ่ายกิจการโรงงาน
และฝ่ายจัดซื้อ โดยทีมจะดำเนินการตรวจสอบและให้คำปรึกษาตามแนวทาง EICC
แก่ซัพพลายเออร์หลักที่มีความเสี่ยงด้าน ESG สูง ทั้งนี้ ซัพพลายเออร์ส่วนใหญ่
ยังมีปัญหาเกี่ยวกับเรื่องสุขลักษณะ และความปลอดภัยตามแนวระบบบริหารจัดการของ EICC
จำนวนชั่วโมงการทำงานที่มากเกินไป
เป็นอีกปัญหาที่พบบ่อยสำหรับการบริหารจัดการในอุตสาหกรรมนี้ เพื่อช่วยแก้ปัญหาต่างๆ เหล่านี้
ทีมให้คำปรึกษาตรวจสอบของเดลต้า ได้ช่วยถ่ายทอดประสบการณ์
พร้อมกับแนะนำและส่งเสริมระบบการจัดการให้ซัพพลายเออร์ โดยทีมงานจะติดตามผลอย่างต่อเนื่อง
เพื่อให้แน่ใจว่าซัพพลายเออร์จะมีการปรับปรุงอย่างต่อเนื่อง

ปัจจุบัน ร้อยละ 96 ของซัพพลายเออร์ได้ลงนามใน "ปฏิญญาว่าด้วยการปฏิบัติตามจรรยาบรรณ
EICC" (EICC Declaration) และบริษัทฯยังได้จัดตั้งทีม “EICC On Site Audit”
เพื่อลงพื้นที่ตรวจสอบการปฏิบัติตามจรรยาบรรณของ EICC
โดยมุ่งเน้นผู้ผลิตในท้องถิ่นซึ่งผู้ผลิตก็สามารถปฏิบัติตามจรรยาบรรณ EICC ได้ตามข้อกำหนด

4.  การบริหารความเสี่ยงระบบสารสนเทศ

บริษัทฯเชื่อว่า ระบบการจัดการเทคโนโลยีสารสนเทศที่ดีและมีความปลอดภัยสูงขององค์กร
สามารถให้ข้อมูลที่โปร่งใส มีประสิทธิภาพ และรวดเร็ว เพื่อการตัดสินใจแก่ฝ่ายบริหาร
และยังช่วยลดภัยคุกคามความปลอดภัยด้านเทคโนโลยีสารสนเทศอีกด้วย

สำหรับการจัดการโปรแกรมประยุกต์ใช้งานภายในบริษัทฯ
ทางแผนกสารสนเทศจะดำเนินการร่วมมือกับผู้ขาย ติดตั้งโปรแกรมเตือน
และวางแผนการตรวจสอบอย่างสม่ำเสมอ เพื่อปรับปรุงแก้ไขให้เป็นไปตามข้อกำหนดของซอฟแวร์
นอกจากนี้ บริษัทฯ ยังกำหนดแนวทางการควบคุม และกระบวนการการพัฒนาซอฟต์แวร์
เพื่อดูแลการพัฒนาชุดคำสั่ง รวมทั้งการลดข้อบกพร่องของชุดคำสั่งที่ใช้ในการปฏิบัติงานภายในบริษัทฯ
ด้วย

สำหรับการจัดการโครงสร้างพื้นฐานของระบบสารสนเทศ
บริษัทฯได้ร่วมกับผู้รับเหมาและผู้ให้บริการมืออาชีพ สร้างด่านป้องกันการบุกรุกระบบคอมพิวเตอร์
(firewall) ดำเนินการวางระบบซ้ำซ้อนกรณีมีเหตุจำเป็นที่ไม่คาดคิด (hardware
redundancy) จัดการการบำรุงรักษาและดูแลระบบเชิงป้องกัน
เพื่อลดความเสี่ยงจากความเสียหายของอุปกรณ์ การสูญหายของข้อมูล
รวมทั้งการปรับปรุงการรักษาความปลอดภัยข้อมูลด้วย

ในปี 2559 มีการโจมตีของไวรัสเรียกค่าไถ่ (ransomware)
และพวกเซียนเจาะระบบเครือข่ายคอมพิวเตอร์อย่างต่อเนื่องในโลกสารสนเทศเครือข่ายทางอินเตอร์เน็ต
(cyberspace) การกระทำดังกล่าว
กลายเป็นภัยคุกคามต่อการดำเนินงานของผู้ประกอบการทั่วโลก
บริษัทฯจึงจัดการฝึกอบรมในหลากหลายรูปแบบ เพื่อเพิ่มความรับรู้ของพนักงาน
และทำการตรวจสอบจุดอ่อนของระบบ เพื่อไม่ให้เกิดการคุกคามจากการเจาะระบบเครือข่าย
มีการทบทวนสิทธิ์ขั้นสูงในการเข้าถึงระบบเป็นระยะ เพื่อจำกัดการติดตั้งโปรแกรมต่างๆ
ในคอมพิวเตอร์ที่ใช้งาน และมีการติดตั้งระบบการป้องกันข้อมูลสูญหาย เพื่อไม่ให้มีการเข้าถึงระบบ
จากอุปกรณ์อิเล็กทรอนิกส์ส่วนบุคคลที่ไม่ได้รับอนุญาต หรือจากระบบการจัดเก็บข้อมูลแบ่งปันภายนอก
(external cloud storage) รวมทั้งจากช่องทางมาตรฐานเชื่อมต่ออุปกรณ์ (USB)
นอกจากนี้ยังมีการปรับปรุงซ่อมแซมจุดบกพร่องของโปรแกรม พร้อมกับประเมินซอฟแวร์ที่ติดตั้งไว้
เพื่อจัดการและลดความเสี่ยงเป็นระยะๆ ด้วย

5.  การบริหารความเสี่ยงด้านสิทธิทางกฎหมายและทรัพย์สินทางปัญญา

ทรัพย์สินทางปัญญาเป็นสิ่งที่มีคุณค่าและมูลค่าในเชิงพาณิชย์ที่ต้องใช้ความสามารถทางสติปัญญา ความรู้
เงินทุนและเวลาในการสร้างสรรค์ขึ้นมา
ผู้ประดิษฐ์หรือผู้สร้างสรรค์จึงควรต้องได้รับการปกป้องและคุ้มครองจากการละเมิดในลักษณะต่างๆ
ในขณะเดียวกันก็ต้องเคารพและใช้ทรัพย์สินทางปัญญาของผู้อื่นอย่างถูกต้องตามกฎหมายด้วย

จากการเล็งเห็นความสำคัญของทรัพย์สินทางปัญญา บริษัทฯ
จึงมีนโยบายที่จะปกป้องและคุ้มครองรักษาทรัพย์สินทางปัญญาของบริษัทฯให้พ้นจากการละเมิดหรือถูกนำไปใช้โดยไม่ได้รับอนุญาต
และเคารพต่อสิทธิในทรัพย์สินทางปัญญาของผู้อื่นอย่างเคร่งครัดเช่นกัน

การนำมาใช้ ทำซ้ำ ดัดแปลง เปิดเผย หรือเผยแพร่ต่อสาธารณชน ในงานอันมีลิขสิทธิ์
ไม่ว่าทั้งหมดหรือบางส่วน พนักงานควรทำภายใต้ความเห็นชอบหรือได้รับอนุญาตจากเจ้าของลิขสิทธิ์
หากมีข้อสงสัยเป็นหน้าที่ที่สำคัญในการที่จะต้องติดต่อขอความเห็นจากฝ่ายกฎหมายก่อนเสมอ

การนำเครื่องหมายการค้าหรือตราสินค้าที่ได้จดทะเบียนตามกฎหมายของบริษัทฯ
หรือบริษัทในกลุ่มไปใช้
พนักงานควรพิจารณาความเหมาะสมและใช้ด้วยความระมัดระวังเพื่อประโยชน์ของบริษัทฯ
หรือบริษัทในกลุ่มเท่านั้น

การประดิษฐ์ การออกแบบผลิตภัณฑ์
หรือการคิดค้นอันได้มาซึ่งกรรมวิธีใหม่ที่ทำให้ดีขึ้นซึ่งผลิตภัณฑ์หรือกรรมวิธี
อันยังไม่ได้รับการจดทะเบียนสิทธิบัตร
หรืออนุสิทธิบัตรโดยถูกต้องตามกฎหมายจะต้องได้รับการปกป้องและรักษาให้ปลอดภัย

การทำซ้ำ ดัดแปลง เปิดเผย หรือเผยแพร่ต่อบุคคลภายนอกหรือต่อสาธารณชน
ทั้งนี้ไม่ว่าทั้งหมดหรือบางส่วนในงานอันมีลิขสิทธิ์ของผู้อื่น หรือข้อมูลความลับของผู้อื่น
ต้องได้รับอนุญาตหรือได้รับความยินยอมจากเจ้าของลิขสิทธิ์อย่างถูกต้องตามกฎหมาย

พนักงานไม่ควรเปิดเผย ไม่ว่าด้วยวิธีการหรือการกระทำอื่นใด ที่เกี่ยวกับการประดิษฐ์
การออกแบบผลิตภัณฑ์ หรือการคิดค้นอันได้มาซึ่งกรรมวิธีใหม่
ที่ทำให้พนักงานผู้เกี่ยวข้องกับข้อมูลอันเป็นความลับทางการค้า เช่น ข้อมูลการค้า
ข้อมูลต้นทุนการผลิตผลิตภัณฑ์ สูตรการผลิต สูตรราคาผลิตภัณฑ์ รูปแบบ โปรแกรม (Software)
วิธีการเทคนิค กรรมวิธีการผลิต ข้อมูลการบริหารธุรกิจ รายละเอียดเกี่ยวกับราคาสินค้า
บัญชีรายชื่อลูกค้า กลยุทธ์การโฆษณาสินค้า เป็นต้น ต้องเก็บรักษาและปฏิบัติให้เป็นไปตามนโยบาย
ระเบียบ หรือข้อกำหนดที่เกี่ยวข้อง

6.  การบริหารจัดการความเสี่ยงด้านสิ่งแวดล้อม

ด้วยพันธกิจของบริษัท “มุ่งมั่น
สร้างสรรค์นวัตกรรมการใช้พลังงานสะอาดและเพิ่มประสิทธิภาพการใช้พลังงานเพื่ออนาคตที่ดีกว่า”
บริษัทฯเป็นบริษัทแรกในประเทศไทยที่ได้รับการรับรอง ISO14064-1
ซึ่งเป็นมาตรฐานระบบการจัดการปริมาณและการรายงานการปล่อยก๊าซเรือนกระจก และ
ISO50001 ซึ่งเป็นมาตรฐานระบบการจัดการพลังงาน ทั้งนี้
บริษัทฯมีความมุ่งมั่นที่จะรักษามาตรฐานเพื่อส่งเสริมความเชื่อมั่นต่อบริษัทฯในอนาคต

บริษัทฯได้พัฒนาระบบ SCADA ซึ่งเป็นระบบควบคุมกำกับดูแลและเก็บข้อมูล และชุดคำสั่งคอมพิวเตอร์
(software) ที่ใช้เฉพาะภายในบริษัทฯโดยการผสานให้
เข้ากับเทคโนโลยีมาตรวัดดิจิตอลที่โรงงานหลักในประเทศไทย เพื่อเฝ้าสังเกต รวบรวม
และประมวลผลข้อมูล
การเฝ้าสังเกตตามเวลาจริงและผลวิเคราะห์จากระบบสามารถช่วยระบุแนวทางการประหยัดพลังงานและลดคาร์บอนได้

บริษัทฯ ได้เข้าร่วมแสดงในโครงการ “อุตสาหกรรมสีเขียว” กับกระทรวงอุตสาหกรรม
เพื่อแสดงความมุ่งมั่นอย่างจริงจังในแนวทางปฏิบัติที่เป็นมิตรกับสิ่งแวดล้อม
โรงงานสองแห่งของบริษัทที่นิคมอุตสาหกรรมบางปูและนิคมอุตสาหกรรมเวลโกรว์ได้รับการรับรองระบบสีเขียว
(Green System) ระดับที่ 4 วัฒนธรรมองค์กร (Green Culture)
ซึ่งได้แก่อุตสาหกรรมที่มีการสร้างวัฒนธรรมองค์กรด้านสิ่งแวดล้อมและนำมาปฏิบัติให้เกิดประสิทธิผล
นอกจากนี้ บริษัทฯยังได้รับการรับรองอื่นๆ ที่สัมพันธ์กับการจัดการด้านสิ่งแวดล้อม
และมุ่งมั่นที่จะปรับปรุงการดำเนินงานให้ไปถึงการรับรองระดับเครือข่ายสีเขียว

สำหรับการจัดการด้านสารปนเปื้อนในผลิตภัณฑ์ (Environmental Related-Substances)
บริษัทฯ ได้วางมาตรฐานระบบคุณภาพ IECQ/QC080000
พร้อมกับส่งเสริมการใช้ระบบการจัดการผลิตภัณฑ์สีเขียว ในโรงงานหลักของบริษัทฯ ด้วย

7.  การจัดการความเสี่ยงด้านความปลอดภัยและอาชีวอนามัย (OHS)

  บริษัทฯได้ดำเนินการบริหารจัดการความเสี่ยงด้านอาชีวอนามัยและความปลอดภัยด้วยการจัดกิจกรรมต่อไปนี้

1.  จัดให้มีการฝึกอบรมความปลอดภัยขั้นพื้นฐาน เช่น การป้องกันไฟไหม้ การปฐมพยาบาลเบื้องต้น
    ให้กับพนักงาน ผู้รับเหมาช่วงและผู้ขาย ทั้งนี้
    เจ้าหน้าที่ความปลอดภัยในระดับควบคุมดูแลและระดับจัดการ จะจัดการฝึกอบรมพิเศษเพิ่มเติม
    เช่น วิธีการป้องกันรังสี การใช้รถยกของ เครื่องจักร และความปลอดภัยในพื้นที่ที่จำกัด
    ตลอดจนการฝึกซ้อมสำหรับกรณีฉุกเฉิน เช่น การซ้อมดับเพลิง
    และการฝึกปฏิบัติการหากมีสารเคมีรั่วไหล

1.  จัดตั้งคณะกรรมการความปลอดภัย เพื่อดำเนินการตรวจสอบอย่างสม่ำเสมอ
    พร้อมทั้งปรับปรุงสภาพแวดล้อมในการทำงาน เช่น การเฝ้าสังเกต
    อากาศในบริเวณสถานที่ทำงาน การตรวจสอบน้ำดื่มและน้ำเสีย
    การเฝ้าระวังการแผ่รังสีจากเครื่องเอ็กซเรย์ (X-RAY) เป็นต้น

2.  จัดกิจกรรมในหลากหลายรูปแบบ เป็นครั้งคราว
    เพื่อเน้นให้พนักงานตระหนักในเรื่องการจัดการความเสี่ยง เช่น
    การรณรงค์สัปดาห์ความปลอดภัย
    การทำโครงการด้านความปลอดภัยเพื่อความรับผิดชอบต่อสังคม (CSR) เป็นต้น

ทรัพย์สินที่ใช้ในการประกอบธุรกิจของบริษัทฯ และบริษัทย่อย มี ณ วันที่ 31 ธันวาคม 2559 ดังนี้

1)  ที่ดิน อาคารและอุปกรณ์ (หน่วย : ล้านบาท)

+-------------------------------+-------------+----------+-------------+
| ประเภททรัพย์สิน                  | ล           | มูลค่า     | ภาระผูกพัน    |
|                               | ักษณะกรรมสิทธิ์ |          |             |
+-------------------------------+-------------+----------+-------------+
|   ที่ดิน                         | เป็นเจ้าของ   | 875      | ไม่มี         |
+-------------------------------+-------------+----------+-------------+
|   อาคารสำนักงานและอาคารโรงงาน  | เป็นเจ้าของ   | 2,267    | ไม่มี         |
+-------------------------------+-------------+----------+-------------+
|   เครื่องจักร/อุปกรณ์              | เป็นเจ้าของ   | 1,805    | ไม่มี         |
+-------------------------------+-------------+----------+-------------+
|   แม่พิมพ์                       | เป็นเจ้าของ   | 123      | ไม่มี         |
+-------------------------------+-------------+----------+-------------+
|   เครื่องติดตั้ง                   | เป็นเจ้าของ   | 487      | ไม่มี         |
+-------------------------------+-------------+----------+-------------+
|   งานระหว่างก่อสร้าง             | เป็นเจ้าของ   | 139      | ไม่มี         |
+-------------------------------+-------------+----------+-------------+
|   คอมพิวเตอร์                   | เป็นเจ้าของ   | 93       | ไม่มี         |
+-------------------------------+-------------+----------+-------------+
|   อื่น ๆ                        | เป็นเจ้าของ   | 177      | ไม่มี         |
+-------------------------------+-------------+----------+-------------+

  รวม 5,966

ค่าเสื่อมราคาสำหรับปี 2559 มีจำนวนทั้งสิ้น 852 ล้านบาท (2558: 769 ล้านบาท)
โดยค่าเสื่อมราคาจำนวน 621 ล้านบาท (2558: 580 ล้านบาท) รวมอยู่ในต้นทุนการผลิต
ส่วนที่เหลือจำนวน 231 ล้านบาท (2558: 189 ล้านบาท) เป็นค่าใช้จ่ายในการขาย
บริหารและวิจัยพัฒนา

ณ วันที่ 31 ธันวาคม 2558
บริษัทฯและบริษัทย่อยมีเครื่องจักรและอุปกรณ์จำนวนหนึ่งซึ่งตัดค่าเสื่อมราคาหมดแล้วแต่ยังใช้งานอยู่
มูลค่าตามบัญชีก่อนหักค่าเสื่อมราคาสะสมของสินทรัพย์ดังกล่าวมีจำนวนเงินประมาณ 4,836 ล้านบาท
(2558: 6,051 ล้านบาท) (เฉพาะบริษัทฯ: 4,387 ล้านบาท 2558: 4,573 ล้านบาท)

2)  สินทรัพย์ไม่มีตัวตนอื่น มูลค่าตามบัญชีของสินทรัพย์ไม่มีตัวตน ณ วันที่ 31 ธันวาคม 2559
    แสดงได้ดังนี้

  (หน่วย:ล้านบาท)

  ---------------- ------------- ------------------ ---------- --------- --------------------
                   งบการเงินรวม                                           งบการเงินเฉพาะกิจการ

                   สิทธิบัตร        คอมพิวเตอร์ซอฟต์แวร์   อื่นๆ        รวม       คอมพิวเตอร์ซอฟต์แวร์

  มูลค่าตามบัญชี - สุทธิ 467           14                 6          487       3
  ---------------- ------------- ------------------ ---------- --------- --------------------

อสังหาริมทรัพย์เพื่อการลงทุน มูลค่าตามบัญชี ณ วันที่ 31 ธันวาคม 2558 แสดงได้ดังนี้

  ---------------------- --------------- ------------------- ----------------
                         (หน่วย:ล้านบาท)                       

                         งบการเงินรวม                         

                         ที่ดินให้เช่า        อาคารสำนักงานให้เช่า   รวม

  มูลค่าตามบัญชี - สุทธิ       36              175                 211
  ---------------------- --------------- ------------------- ----------------

บริษัทฯ และบริษัทย่อยเชื่อว่า มูลค่าตามบัญชีของอสังหาริมทรัพย์เพื่อการลงทุน ณ วันที่ 31 ธันวาคม
2559 ที่แสดงอยู่ในงบการเงินมีจำนวนใกล้เคียงกับมูลค่ายุติธรรม

นโยบายการลงทุนในบริษัทย่อยและบริษัทร่วม

บริษัทในกลุ่มส่วนใหญ่ดำเนินธุรกิจที่เกี่ยวเนื่องกับผลิตภัณฑ์อิเล็กทรอนิกส์หรือธุรกิจที่เกี่ยวเนื่องหรือสนับสนุนการดำเนินงานของบริษัทฯ
ซึ่งจากการที่บริษัทเหล่านี้ มีจุดแข็งที่แตกต่างทำให้สามารถช่วยเหลือสนับสนุนซึ่งกันและกันได้
ประกอบกับบริษัทฯ
ได้มีการควบคุมดูแลการดำเนินงานโดยเฉพาะบริษัทย่อยอย่างใกล้ชิดด้วยการส่งกรรมการหรือผู้บริหารไปดูแลในด้านนโยบายและทิศทางการดำเนินธุรกิจ
รวมทั้งให้มีการรายงานผลประกอบการและติดตามผลการดำเนินงานอย่างใกล้ชิดและต่อเนื่อง
ทำให้บริษัทย่อยในกลุ่มมีความเข้าใจในทิศทางการทำงานและมีจุดมุ่งหมายในการทำงานร่วมกันในการให้บริการที่ดีที่สุดแก่ลูกค้ารวมทั้งเสริมสร้างความแข็งแกร่งให้แก่ธุรกิจของกลุ่ม

ในปี 2549 บริษัทฯได้รับหนังสือประเมินภาษีเงินได้นิติบุคคลจากกรมสรรพากรสำหรับปี 2540 ถึง
2543 เป็นจำนวนเงินประมาณ 740 ล้านบาท (รวมเบี้ยปรับและเงินเพิ่ม)
บริษัทฯได้ยื่นอุทธรณ์ต่อคณะกรรมการพิจารณาอุทธรณ์ของกรมสรรพากร (“คณะกรรมการฯ”)
และในระหว่างปี 2554
คณะกรรมการฯดังกล่าวมีคำวินิจฉัยอุทธรณ์ให้ปรับลดจำนวนเงินลงเหลือประมาณ 734 ล้านบาท
(รวมเบี้ยปรับและเงินเพิ่ม) อย่างไรก็ตาม
บริษัทฯได้ยื่นฟ้องต่อศาลภาษีอากรกลางให้พิจารณาเพิกถอนการประเมินภาษีดังกล่าวของกรมสรรพากร
และในระหว่างปี 2555
ศาลภาษีอากรกลางก็ได้มีคำพิพากษาให้กรมสรรพากรลดเฉพาะเบี้ยปรับลงร้อยละ 50 (กล่าวคือ
เบี้ยปรับลดลงเหลือจำนวนประมาณ 121 ล้านบาท จากเดิมที่กรมสรรพากรคำนวณไว้ที่ 241
ล้านบาท) ส่วนคำขออื่นของบริษัทฯ ศาลภาษีอากรกลางให้ยกฟ้อง อย่างไรก็ตาม บริษัทฯ
ไม่เห็นด้วยกับคำพิพากษาของศาลภาษีอากรกลาง จึงได้ยื่นอุทธรณ์คำพิพากษาดังกล่าวต่อศาลฎีกา
ปัจจุบันคดีอยู่ในระหว่างการพิจารณาของศาลฎีกา

ในปี 2555 บริษัทฯได้รับหนังสือประเมินภาษีเงินได้นิติบุคคลจากกรมสรรพากรสำหรับปี 2544 ถึง
2547 เป็นจำนวนเงินประมาณ 401 ล้านบาท (รวมเบี้ยปรับและเงินเพิ่ม)
และบริษัทฯได้ยื่นอุทธรณ์ต่อคณะกรรมการพิจารณาอุทธรณ์ของกรมสรรพากร ซึ่งในระหว่างปี 2556
คณะกรรมการฯมีคำวินิจฉัยให้ยกอุทธรณ์ทั้งหมดของบริษัทฯ ดังนั้น
บริษัทฯได้ยื่นฟ้องต่อศาลภาษีอากรกลางให้พิจารณาเพิกถอนการประเมินภาษีดังกล่าวของกรมสรรพากรและเมื่อวันที่
24 มิถุนายน 2557
ศาลภาษีอากรกลางได้มีคำพิพากษาให้กรมสรรพากรลดเบี้ยปรับและเงินเพิ่มลงเหลือจำนวนประมาณ
201 ล้านบาท จากเดิมที่กรมสรรพากรคำนวณไว้ที่ 270 ล้านบาท
ส่วนคำขออื่นของบริษัทฯศาลภาษีอากรกลางให้ยกฟ้อง อย่างไรก็ตาม บริษัทฯ
ไม่เห็นด้วยกับคำพิพากษาของศาลภาษีอากรกลาง จึงได้ยื่นอุทธรณ์คำพิพากษาดังกล่าวต่อศาลฎีกา
ปัจจุบันคดีอยู่ในระหว่างการพิจารณาของศาลฎีกา

อย่างไรก็ตามทั้ง 2 กรณีข้างต้น ที่ปรึกษากฎหมายของบริษัทฯเชื่อว่าบริษัทฯจะชนะคดีในที่สุด
ด้วยเหตุนี้บริษัทฯจึงมิได้บันทึกสำรองสำหรับการประเมินภาษีดังกล่าวไว้ในบัญชี

ในปี 2558 บริษัทฯได้รับหนังสือประเมินภาษีเงินได้นิติบุคคลจากกรมสรรพากรสำหรับปี 2548
เป็นจำนวนเงินประมาณ 1.96 ล้านบาท และ หนังสือประเมินภาษีธุรกิจเฉพาะสำหรับปี 2548
จำนวนประมาณ 0.06 ล้านบาท (รวมเบี้ยปรับและเงินเพิ่ม)
ซึ่งบริษัทฯได้ยื่นอุทธรณ์ต่อคณะกรรมการพิจารณาอุทธรณ์ของกรมสรรพากร
ปัจจุบันคำอุทธรณ์อยู่ในระหว่างการพิจารณาของคณะกรรมการฯ และในระหว่างปีปัจจุบัน
บริษัทฯได้รับหนังสือประเมินภาษีเงินได้นิติบุคคลจากกรมสรรพากรสำหรับปี 2549
เป็นจำนวนเงินประมาณ 169 ล้านบาท (รวมเบี้ยปรับและเงินเพิ่ม) และ
หนังสือประเมินภาษีธุรกิจเฉพาะสำหรับปี 2549 จำนวนประมาณ 2 ล้านบาท
(รวมเบี้ยปรับและเงินเพิ่ม)
ซึ่งบริษัทฯได้ยื่นอุทธรณ์ต่อคณะกรรมการพิจารณาอุทธรณ์ของกรมสรรพากร
ปัจจุบันคำอุทธรณ์อยู่ในระหว่างการพิจารณาของคณะกรรมการฯ

อย่างไรก็ตาม
บริษัทฯเชื่อว่าผลการประเมินดังกล่าวจะไม่ก่อให้เกิดผลเสียหายต่อบริษัทฯอย่างเป็นสาระสำคัญ
บริษัทฯจึงมิได้บันทึกสำรองสำหรับการประเมินภาษีดังกล่าวไว้ในบัญชี

ชื่อ บริษัท เดลต้า อีเลคโทรนิคส์ (ประเทศไทย) จำกัด (มหาชน) 

เลขที่ทะเบียนบริษัท 0107537002559 

ที่อยู่ที่ติดต่อ 909 ซอย 9 หมู่ 4 นิคมอุตสาหกรรมบางปู ตำบลแพรกษา 

อำเภอเมืองสมุทรปราการ จังหวัดสมุทรปราการ 10280

  โทรศัพท์ : (662) 709-2800 โทรสาร : (662) 709-2833

ประเภทธุรกิจ ผลิตและส่งออกผลิตภัณฑ์เพาเวอร์ซัพพลาย อุปกรณ์และชิ้นส่วนอิเล็กทรอนิกส์อื่นๆ

เว็บไซต์ www.deltathailand.com 

ทุนจดทะเบียน หุ้นสามัญ 1,259,000,000 หุ้น มูลค่าหุ้นละ 1 บาท

ทุนเรียกชำระแล้ว หุ้นสามัญ 1,247,381,614 หุ้น มูลค่าหุ้นละ 1 บาท

(ณ วันที่ 16 มกราคม 2560)

นิติบุคคลที่บริษัทฯ ถือหุ้น โปรดดูรายละเอียดในหัวข้อ “โครงสร้างการถือหุ้นของกลุ่มบริษัท”

มากกว่าร้อยละ 10

บุคคลอ้างอิงอื่น 1. ผู้สอบบัญชี

  บริษัท สำนักงาน อีวาย จำกัด (เดิมชื่อบริษัท สำนักงาน เอินส์ท แอนด์ ยัง จำกัด)

ชั้น 33 อาคารเลครัชดา 193/136-137 ถนนรัชดาภิเษก เขตคลองเตย

กรุงเทพฯ 10110

โทรศัพท์ : (662) 264-0777, (662) 661-9190

โทรสาร : (662) 264-0789, (662) 661-9192

2. นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

 อาคารตลาดหลักทรัพย์แห่งประเทศไทย

 93 ถนนรัชดาภิเษก เขตดินแดง กรุงเทพ ฯ 10400

โทรศัพท์ : (662) 009-9000 โทรสาร : (662) 009-9991